Llyfrgell Owen Phrasebank - lleoliad\nyn ystod y lleoliad:\nDrwy gyfrwng pelydrau X, y microsgop electron eu'r microsgopion, mae'n eithaf hawdd canfod lleoliad yr atomau mewn solidau syml.\n* pa mor bell ydych chi'n fodlon teithio i'ch lleoliad?\nMewn pedwar llun siarcol mae'r artist yn portreadu pedwar cwt mewn pedwar lleoliad gwahanol.\nCojimar oedd lleoliad ei glasur The Old Man and the Sea.\nMae rheowr lleoliad y ffilm, Roy Jackson, wedi bod yn yr ardal drwy'r wythnos hon yn chwilio am lefydd hunan-ddarpar a gwely a breacwast i'r criw.\nCadwch gofnod wrth i chi fynd ymlaen drwy'r lleoliad gan nodi unrhyw bwyntiau y dymunwch ymchwilio ymhellach iddynt.\nCwblhewch ffurflen gais ar gyfer lleoliad a'i rhoi i'ch trefnydd lleoliadau athrawon.\n* gwerthuso'r lleoliad.\nGall y samplau roi gwybodaeth i ni ar faint a lleoliad y llygredd dynol sydd wedi ei greu, er enghraifft, ym Mae Lerpwl (ble mae llygredd wedi ei greu gan fetalau trwm, e.e.\nDylai staff ymgyfarwyddo â'r allanfa dân nesaf at eu swyddfa ac â lleoliad y cyfarpar diffodd tân a'r modd y mae'n gweithio.\nErbyn hyn gallai murddun Y Llain ei hun fod yn lleoliad dilys i'r digwyddiadau.\nBydd eu cefnogaeth yn hynod bwysig pan fyddwch yn dychwelyd o'ch lleoliad.\n* cwblhau astudiaeth achos/ffurflen talfyriad lleoliad.\n"Llanelwy fydd lleoliad ein prif swyddfa yng Ngogledd Cymru, ond mae cynnig i bawb sydd yn gweithio ym Mangor drio am swydd yno," meddai.\nLleoliad yn addas iawn.\ntri Bydd eich trefnydd lleoliadau athrawon yn eich cynorthwyo drwy bob cam o'ch lleoliad gan ddarparu amrediad o ddeunyddiau ychwanegol.\nFunudau'n ddiweddaach, wedi ymlâdd ac yn foddfa o chwys, roedd y fforiwr allan o'r ogof - ac yn paratoi i nodi ei lleoliad ar ei fap.\nNodau Drafft ar gyfer Lleoliad\ncynllunio eich lleoliad\nYstyriwch unrhyw faterion ymarferol a allai gael effaith ar eich lleoliad:\nTystysgrif Lleoliad Athrawon.\nii) Bydd enwau a lleoliad y rhai sydd yn gallu rhoi Cymorth Cyntaf wedi'u harddangos yn glir ar hysbysfyrddau.\n* cofio mai dim ond dechrau'r broses yw'r lleoliad.\n* trefnu rhaglen sy'n cynnwys amrywiaeth o weithgareddau ar gyfer y lleoliad.\nprofiad yn ystod eich lleoliad\nNid ar siawns y dewisir lleoliad y twll ac os bydd cae tro neu ardd yn cael ei thrin yn agos at ganolfan cwningod dyna'r lle y dewis y fam guddio'i hepil.\nMae nodau'n ganolog i'r broses o gynllunio a chwblhau lleoliad llwyddiannus.\nFe wyddom fod yr atomau mewn grisialau cywrain fel diemwnt wedi eu lleoli mewn trefn anhygoel bron ac fe wyddom hefyd fod priodweddau'r solid yn dibynnu ar natur yr atomau, eu lleoliad a'r modd y cysylltir hwy a'i gilydd.\nadolygu eich lleoliad\nMae rhywun yn amau, yn awr, a fu inni werthfawrogi ar y pryd wir hyd a lled ei gelfyddyd oherwydd ein hanfodlonrwydd cyffredinol ar y pryd gyda phrinder a lleoliad oriau teledu Cymraeg a'r diffyg amrywiaeth.\nBydd lleoliad August i gyd yn Llŷn gyda First Knights ym Meirionnydd am ychydig wythnosau, a'r gweddill wedi ei fflilmio yn stiwdios Pinewood yn Llundain.\nBydd eich lleoliad yn unigryw.\nAdran Tri - Cwblhau eich lleoliad\n* pryd y gellwch chi fynd ar y lleoliad?\n* Soniwch am eich lleoliad wrth y disgyblion\n* penderfynu sut i ledaenu'r wybodaeth am eich lleoliad.\nNi welir Bob a Margaret gyda'i gilydd; ni roir unrhyw fanylion ynglŷn â datblygiad eu perthynas; a chyn y diwedd pan â Margaret i ffwrdd sylwn fod yr adroddwr yn rhannu anwybodaeth y plwyfolion ynghylch ei lleoliad.\ntalfyriad lleoliad/astudiaeth achos\nNid yw'r lleoliad wedi cael ei benderfynu eto ond bydd y manylion yn cael ei roi ar y we cyn bo hir.\nYn ddaearyddol, nid yw lleoliad Parc Cenedlaethol Eryri yn un da i fanteisio ar Dwnel y Sianel ac ar y Farchnad Ewropeaidd Unigol.\nAwgrymai'r adroddiad felly y dylid ehangu ffurflenni cais ar gyfer caniatâd cynllunio am dai mewn ardaloedd gwledig drwy ychwanegu rhestr o gwestiynau ychwanegol i'r ymgeisydd ynglŷn â dyluniad, lleoliad a.y.\nAdran Dau - Cynllunio eich lleoliad\nCamau nesaf ar ôl lleoliad\nachrediad ar gyfer eich lleoliad\nMae United Biscuits yn hynod falch o gael noddi "Rheoli Eich Lleoliad", sy'n cael ei werthfawrogi'n fawr gan athrawon.\nTrefnu lleoliad cyfnewid yn yr ysgol.\n* egluro sut y gallai eich lleoliad gael ei achredu.\nNid y lleoliad ynddo'i hun sy'n bwysig; prif linyn mesur llwyddiant yw ansawdd cyfleoedd dysgu newydd ac amgenach ar gyfer pobl ifainc yn yr ystafell ddosbarth.\n* dweud wrth gyd-weithwyr, y Gwasanaeth Lleoli Athrawon a'r gymuned leol am eich lleoliad.\nDylid sicrhau bod gwybodaeth ynglŷn â'r lleoliad ar gael i gydweithwyr yn yr ysgol.\nNodwch, os gwelwch yn dda, fod gwybodaeth ychwanegol i'w chael mewn pecyn briffio ar wahân ar gyfer y rhai sy'n ystyried lleoliad mewn gwlad Ewropeaidd arall.\n* cynnal sesiwn ôl-drafod ynglŷn â'ch lleoliad gyda'ch trefnydd a'ch pennaeth neu gydgysylltydd datblygiad staff.\nGwnaeth Anna nodiadau cyflym yn ei phen ac yn fuan, trwy hynawsedd agored Cathy, roedd yn gwybod cyflymder y cwch, lleoliad popeth o bwys a hyd yn oed pwy fyddai'n arfer criwio i'w thad.\nYr oedd peth ymrafael wedi datblygu yn y Blaid erbyn hyn ynghylch lleoliad ei swyddfa.\nAr ôl iddi hi fynd i mewn i'r siop, edrychodd Pamela o'i chwmpas yn graff gan nodi sut ddefnyddiau oedd yn y lle a lleoliad popeth.\nOs yw'r dyddiad neu'r lleoliad yn anghyfleus, cysylltwch â'r swyddfa er mwyn i ni drefnu'r cyfarfod nesaf mewn man neu ar amser mwy cyfleus.\nAdran Un - arenwi nodau eich lleoliad\nCynlluniwyd y daenlen hon i'ch cynorthwyo chi a'r ysgol i gytuno ar nodau cyffredin ar gyfer y lleoliad.


Pythefnos Masnach Deg 2022 - Fair Trade Wales\nPythefnos Masnach Deg 2022\nDydd Llun 21st Chwefror – Dydd Sul 6th Mawrth 2022\nAr gyfer Pythefnos Masnach Deg 2022 byddwn yn parhau i ganolbwyntio ar gyfiawnder yr hinsawdd a’r heriau cynyddol y mae’r newid yn yr hinsawdd yn eu rhoi i ffermwyr a gweithwyr yn y cymunedau y mae Masnach Deg yn gweithio gyda hwy.\nPythefnos Masnach Deg 2022: 21 Chwefror – 6 Mawrth\nMae argyfwng yr hinsawdd yn fygythiad unionyrchol cynyddol. Mae ffermwyr a gweithwyr mewn gwledydd incwm isel a chanol, sydd wedi gwneud y lleiaf i gyfrannu at y newid yn yr hinsawdd, yn cael eu heffeithio’n anghyfartal.\nGwnaeth y DU gynnal COP26 yn 2021, sef uwchgynhadledd fyd-eang y Cenhedloedd Unedig ynghylch y newid yn yr hinsawdd a sut mae gwledydd yn bwriadu mynd i’r afael ag ef. Gwnaeth dirprwyaeth o ffermwyr Masnach Deg fynychu a gwnaeth dros 33,000 o ymgyrchwyr ymuno ag 1.8m o ffermwyr Masnach Deg a gweithwyr wrth gefnogi ei her Byddwch yn Deg gyda’ch Addewid yr Hinsawdd i arweinwyr y byd. Ond gwnaeth y gwledydd cyfoethocaf wthio’u hen addewid o $100bn y flwyddyn i’r gwledydd mwyaf agored i niwed oherwydd y newid yn yr hinsawdd yn ôl i 2023.\nMae angen i weld yr addewidion hynny’n cael eu cadw a’u bod yn cyrraedd y ffermwyr a’r gweithwyr y mae eu hangen arnynt fwyaf. Felly, byddwn yn parhau i ganolbwyntio ar Gyfiawnder yr Hinsawdd drwy gydol 2022.\nYn ystod Pythefnos Masnach Deg byddwn yn parhau i gyfrannu at weithgareddau ar-lein Pythefnos Masnach Deg y DU, a gweithio gyda rhai o’n cymunedau ar draws y genedl i gynnal eu gweithgareddau eu hunain. Oherwydd y pandemig byd-eang sy’n parhau, ni fydd cynhyrchwyr Masnach Deg yn ymweld â’r DU yn uniongyrchol. Bydd ein gweithgareddau a gynlluniwyd yn parhau i gael eu diweddaru ar y dudalen hon.\nDal am gefnogi Masnach Deg?\nPrynwch nwyddau Masnach Deg – sicrhewch eich bod yn chwilio am y nod Masnach Deg ar gyrch a gwybod eich bod yn helpu cymunedau ym mhedwar ban byd i fyw bywyd tecach. Mae yna siopau Masnach Deg lleol a Traidcraft.\nCofrestrwch – Gallwch danysgrifio i’n cylchlythyr misol am y newyddion a’r wybodaeth ddiweddaraf yn syth i’ch mewnflwch.\nYmunwch – mae yna grwpiau Masnach Deg lleol y gallwch ymuno â nhw ledled Cymru a helpu i hyrwyddo’r symudiad yn eich cymuned.\nRhannwch wybodaeth – Gwyliwch ein digwyddiadau’r hinsawdd a defnyddio adnoddau’r hinsawdd. Caiff rhagor o adnoddau eu rhyddhau dros y misoedd nesaf.\nBob blwyddyn mae Pythefnos Masnach Deg yn rhoi’r cyfle i bobl ledled y DU dathlu cyflawniadau Masnach Deg a dysgu mwy am y gwahaniaeth y mae Masnach Deg yn ei wneud.\nCefnogir Pythefnos Masnach Deg Cymru gan Lywodraeth Cymru a Hub Cymru Africa.\nCwis Newid Hinsawdd – Cynradd\nCrëwyd gan: Y sefydliad Masnach Deg\nCwis Newid Hinsawdd ar gyfer yr ysgol gynradd\nCwis Newid Hinsawdd – Uwchradd\nPythefnos Masnach Deg 2021 cwis Newid Hinsawdd ar gyfer yr ysgol uwchradd\nYr Hinsawdd, Masnach Deg a Chi – Cynradd\nGrid dysgu gartref i ysgolion cynradd\nYr Hinsawdd, Masnach Deg a Chi – Uwchradd\nGrid dysgu gartref i ysgolion uwchradd\nY Goeden Goco Broblemus\nCynllun gwers ar gyfer Ysgolion Uwchradd


Forgotten Languages Full: Fydw II: Yr Gimtyg dys yr Gyltys 27\nFydw II: Yr Gimtyg dys yr Gyltys 27\nYnn wieff dys yr uninianad yimae nwda dys yr nunasatodys cymmyd "Gyltel" ywy yr itryf nwy, sysnna cywdlyf ursysd esgyd nwtlwd isignatod gwti in ywaiyd ywrwr wtryf edy etnologelym risw. Yr Gyltys gigdys fyfygt myd Gwly ynn Gaul aeg myd yr Idi ynn iny ele, sysnna dwyrte, in yage-tey ritw niredmae tyri eid dulwr pattmyfieldys myfw Ymesia wtryf yr Poyin, aeg eid olir raciym nimyf gwti few wtryf yr dwnmae ynn nedad ragy. Yr ielr Gyltys, idy nwtlwd wieff, ele onnad wtryf dlorw imy ynn yr dadmad, rudy igsanirys dys Nirtsida aeg Nagt-weai Cyfnytsasy, aeg ynn eid iri tumilweys dys yr lwdw rulwng ragy nwnmad cyurweweng ynn iny aeg ynn Ryg. ynn wfi nwtlwd Cyuy lwryd cyid nwtwys dlorw admitdud esgyd sysfwys ed eid fi lowd dys neyr.\nAgg cyid nwtwys nia dlorw faggotdun esgyd yr isgynlentys dys yr Rigymitel Cyeryd ywy yr itryf nwy ele, tyri yr dyled nenfwr, iepnad impdagnadud myd Gyltel gwmi, aeg tyri yr cypiriedym myd Gyltel tralotodys aeg iymys. Cywmyd, tyri uss, ynn losnysyff rifnwf eaiodys dys ragy-calrager aeg dayr firwd nwtwys cyid ity dlorw asurid esgyd yr nwda dys eid cyeryd yae dlorw fiw yae eid ewymydys eid dily fynymnuusy, fiyff lwrad gydw wfi dayr fynydtiedid nertys aeg idurminyff dayr myny lofi aeg dity. Ragy-calrager, nudunt aeg enduryff girdid cyid dlorw, ed nia eid dwi ydnmae, cyiry ynn eid iron yfyld, aeg teda-afdur idcanemmy dys rwry aeg grut. Sysnna yid dys yr lwweng faggys dys yr lylyf; sysnna rymfys aeg wemal; cyid gwti idin nuduncys myrmyd eid velienad dys carieys, ymdyd yae eid felwciseri gydasi myd eid gww, rir nia feo gww, cywdyr, damwf ynn ewoter cypeda-te eidottod dys eid evan dysyf damwf myrwys fyda, dwrgyr ywy edy lwdad unlock aeg rynad ei ri.\nDys eid ydnmae Cyuy nirsonymnad wi fynynwengyd-talt to pummym dys yr iw, myrwys, aeg idulileguym fedy dys yr cyeryd fynydtiedtyff gydlyf ed cymmyd yr "Gyltel Eryffe" ynn Timy yfygt wtryf dlorw wagtid gydw tyri Gyltel lwneys; t'yr yaindunangy dys yr Gyltel igmyd, Gyltel dlorys, Gyltel gidys - yr enfynyurasysrint, ynn nwnyd, dys wfi dadid Gyltel affinitys dys myrmyd nwtlwd yimae ragy ed yndad yr ifad cylw ideriser aeg keeloan.\nWtryf rifnwf cyid fud dytyd, t'rifnwf cyid yae dlorw iepnad yoynid; cywmyd gwti yr alrynai ity tuimyd dadid gigdys myd gi aeg tuit ritw driynn nedad plyfyg ei nwtlwd gyg lyi. Tyri yr ralen dui, il nwtlwd filtwys ed wtryf dlorw grunn myd dwyf cyid nwtwys dlorw grunn ynn in nilentel, tysad, idsemyrant dlodid; sysfwys nwtwys dlorw in clwngyff wtryf yr yfytweld fagmys dys yr neai cyimpnad dudlo yr Gyltel dlodid lwrad imy utdurangy ynn yn yd. Mywys cyid dlorw darimafdad esgyd ynn yr urnad Twtwr Asysys Gyltys myfw iny lerayd yr ysys nomabmy plagerys, yr ysys nomabmy podeerys dys gimtyg, dimad, aeg cyninysatiyn yimyd ynn Timy.\n[Fag ri, Nisagiri ynn yr fift lwy; Fynylumba, Fynylumbanri, aeg Ai. Gymyl ynn yr cyit; Eridolwn, narid Weaser, "te Trayirer", aeg Fursa ynn yr daynnit; Wergilwri (Furgym) dys Cymzburg, gigdys rwri wtryf mymy ywy Rinmae gydw duacyff yr cyperelinad dys yr yfw, ynn yr eigt; Lonyil, "te Sysogarper" aeg Joalnneys Cyfnyedys Erisysna - yr yeddyf yrgyr dys yn cyid dwi - ynn yr nint.]\nYoirn idynaigaserys ritw tragyd nedad feat-printys dys dlodyg yifyd dwe yr utud fynyntinidf, aeg yr cycealys dys iny lerayd tronsysd myd fede napilys gigdys fnyuld lwda myelnyff wtyg fww. Yr Gyltel dlodid lera riywf sayff dayr ielr yid ynn yr waglid-drama, aeg eid gdadur cyid gwti idwf saymae. Yr mygacy dys rifnwf rin dudyg dlorw ceredmae idimae, rir nia yae eid nwfmwys nyrywsinad; rwnnyf fynyuld dlorw gimtwd opnudad wtryf nedad fwfe, pold, adynnedryfys dlodid gwtyr wtryf mywys esgyd mygacy nitrinad ynn yr alndys dys dadid gigdys twny yr eirsip dys nedad nimryd aeg nedy.


Teiars ATV Mae ein hystod teiars beiciau cwad yn cynnwys teiars ar gyfer beiciau cwad ac ATVs. Rydym yn cynnig gwadnau tyniant ymosodol, gwadnau knobbly amlbwrpas bob dydd, patrymau mynd ar y ffyrdd a rasio. Am gymorth, ffoniwch ni ar 01490 641858, neu fel arall anfonwch neges atom a byddwn yn falch o helpu! Bydd bron pob maint teiar Cwad ac ATV yn cael ei ysgrifennu gan ddefnyddio'r un nodiant: Uchder, Lled a diamedr Rim y teiar (i gyd mewn modfeddi). Uchder y teiar fydd y rhif cyntaf, ac yna symbol "X", lled y teiar fydd yr ail rif ac yn olaf diamedr rim y teiars. Enghraifft fyddai 25X10.00-12 sy'n 25 "o uchder, 10" o led ac yn ffitio ymyl diamedr 12 "(i.e mae'r twll yng nghanol y teiar yn 12 modfedd mewn diamedr!) Mae'r mwyafrif o deiars Cwad ac ATV o wneuthuriad 'Crossply', sydd wedi'i nodi ym marc maint y teiar gyda symbol "-" cyn y diamedr Rim i ddangos hyn, ond bydd rhai teiars Cwad ac ATV sydd wedi'u optimeiddio i'w defnyddio ar y ffordd yn adeiladwaith 'Radial' , felly bydd ganddyn nhw "R" yn y marc maint yn lle '-'. Efallai bydd gan rai teiars Beic Cwad / ATV sy'n addas i'w defnyddio ar y ffordd feintiau metrig hefyd, yn debyg i sut mae teiars ceir yn cael eu marcio, er enghraifft 255 / 60-10 a 260 / 70R12. Yn yr achos hwn y rhif gyntaf yw lled y teiar mewn mm, yr ail rif yw'r proffil %, a'r rhif olaf eto yw diamedr Rim y teiar.


Larwm symudiad PIR | micro:bit\nMake it: code it / Larwm symudiad PIR\nLarwm symudiad PIR\nUwch | MakeCode, Python | Dangosydd LED, Pinnau, Radio | Cyfathrebu, Dylunio cynnyrch, Electroneg, Mewnbwn/allbwn, Synwyryddion, Tonnau radio, Trydan\nSynhwyrydd / trosglwyddydd:\nLarwm / derbynnydd:\nLarwm tresbaswr di-wifr yn defnyddio datgelydd symudiad.\nMae synwyryddion PIR (isgoch goddefol) yn cael eu defnyddio'n gyffredin mewn larymau lladron a systemau goleuo swyddfeydd i ganfod symudiad. Gallwch gysylltu un â phinnau micro:bit (gweler y diagram) i sbarduno larwm pan ganfyddir symudiad.\nCysylltu mewnbwn pŵer y synhwyrydd (a allai fod wedi'i labelu'n 'VCC' neu '+3v') â phin 3v y micro:bit, wedyn cysylltu GND (pin Daear) y synhwyrydd â GND y micro:bit. Nesaf, cysylltu allbwn signal ('S') ar y synhwyrydd â phin 0 y micro:bit.\nBob eiliad, bydd synhwyrydd y micro:bit yn defnyddio dolen i anfon neges radio i'r larwm. Mae'n defnyddio dewis i anfon y neges 'symudiad' os canfyddir symudiad, neu os na chanfyddir symudiad, mae'n anfon y neges 'llonydd'.\nMae'r micro:bit larwm yn dangos eicon unigolyn ar ei allbwn dangosydd LED ac yn canu larwm clywadwy pan fydd symudiad.\nEfallai bydd angen i chi addasu sensitifrwydd ac amseru'r synhwyrydd gan ddefnyddio sgriwdreifar bach. Gwirio'r ddogfennaeth a ddaeth gyda'ch synhwyrydd i gael manylion.\nsynhwyrydd PIR (isgoch goddefol) sy'n rhedeg ar 3v a 3 chebl addas i'w gysylltu â micro:bit\nsgriwdreifar bach i addasu'r synhwyrydd\nclustffonau, seiniwr neu seinydd opsiynol a cheblau clipiau crocodeil i'w cysylltu â'r micro:bit larwm\nNi fydd y batris yn para'n hir yn y synhwyrydd gan ei fod yn anfon neges radio bob eiliad hyn yn oed os nad yw'n synhwyro symudiad. Gallwch ei helpu i ddefnyddio ynni'n fwy effeithlon drwy anfon neges yn unig pan fydd yn synhwyro symudiad. Efallai bydd angen i chi addasu rhaglen y larwm hefyd.\nYchwanegu mwy o micro:bits synhwyro i olrhain symudiad mewn gwahanol ystafelloedd, gan ddefnyddio negeseuon radio unigryw, e.e. 'symudiad yn y gegin'.\nYchwanegu synwyryddion eraill fel y Prosiect larwm golau a'r Prosiect larwm switsh gwasgedd i wneud system larwm wedi'i rhwydweithio.\nLarwm switsh gwasgedd\nCreu larwm tresbaswr di-wifr\nGwneud larwm sy'n canu pan fydd y goleuadau'n troi ymlaen


Desg Lamp, Flashlight, Headlamp, Golau Cyfansoddi, Gweithgynhyrchwyr a Chyflenwyr Golau - Ffatri Tsieina - Cyfoeth Trydanol\nPam dewis Cyfoeth\nNingbo Cyfoeth Trydanol Co, Ltd\nwedi ei leoli yn Ningbo City, un o ddinasoedd borthladd mwyaf pwysig yn Tsieina. Rydym yn ffatri proffesiynol o lamp desg, golau gwaith, lamp, flashlight, camera ffug a chynhyrchion goleuadau awyr agored. Mae gennym system rheoli ansawdd llym a system rheoli costau. Mae ein cynnyrch yn cael eu CE a RoHS cymeradwyo. "Ansawdd a chwsmeriaid y cyntaf" yw ein tenet parhaus. Rydym yn integreiddio dylunio, datblygu, cynhyrchu a gwerthu gyda'i gilydd. Mae ein cynhyrchion wedi cael eu hallforio mewn llawer o wledydd a rhanbarthau ledled y byd.\nPa Lamp Lamp Amddiffyn Llygaid sy'n cael ei d...\nSut i ddewis Lamp amddiffyn llygaid?\nPerfformiad sylfaenol o oleuadau awyr agored\nMae gennym system rheoli ansawdd llym a system rheoli costau. Mae ein cynnyrch yn cael eu CE a RoHS cymeradwyo. "Ansawdd a chwsmeriaid y cyntaf" yw ein tenet parhaus. Rydym yn integreiddio dylunio, datblygu, cynhyrchu a gwerthu gyda'i gilydd.\nGallwn dderbyn archebion OEM / ODM i alluogi hyrwyddo hawdd o'ch brandiau yn y marchnadoedd chi. Rydym yn croesawu cwsmeriaid o gartref a thramor i ymweld â ni a chadw perthynas gydweithredol tymor hir gyda ni.\nCofrestrwch gyda eich enw ac e-bost i gael y wybodaeth ddiweddaraf proway diweddaraf, mynediad unigryw i hyrwyddo, digwyddiadau gwerthu, gwerthu cyn-drefn & mwy!\nCysylltu â Cyfoeth\nDod yn ein gefnogwr, dilynwch ni a tanysgrifio am y diweddariadau diweddaraf ac yn delio\nHawlfraint © Ningbo Wealth Electrical Co., Ltd Cedwir pob hawl.


Datrys Problemau – Dechrau Da! Pecyn 1 a Pecyn 2\nNod yr adnodd ydy cefnogi plant y Cyfnod Sylfaen i ddatblygu a meithrin eu sgiliau mathemategol. Dyma Pecyn 1 a 2 sy'n gosod y plentyn yn y canol gan osod pwyslais ar gynnig fframweithiau pwrpasol i'r addysgu ac i'r dysgu.\nSet o 21 llyfr stori i blant 3-5 oed. Mae pob llyfr yn canolbwyntio ar gymeriad rhif, ac yn gymorth i hybu adnabyddiaeth plant o rifolion penodol mewn ffordd hwyliog a chyffrous. Mae’r adnodd yma ar gael fel pecyn neu fel llyfrau unigol.\nAdnodd i gynnig cyfleoedd i blant 3-7 oed ymateb yn gorfforol i ystod o ysgogiadau boed yn gerddoriaeth, stori neu gerdd er mwyn meithrin a datblygu eu sgiliau corfforol, llythrennedd, hyrwyddo'u creadigrwydd a chymell hunan hyder. Mae’r adnodd hefyd ar gael ar Hwb.\nCaneuon Cŵl 1 a Caneuon Cŵl 2\nLlyfr cerddoriaeth sy'n cynnwys 30 o ganeuon a rhigymau gwreiddiol mewn gwahanol arddulliau i blant 3-5 oed. Cafodd y caneuon eu cyfansoddi yn arbennig er mwyn gallu cael eu defnyddio mewn gwahanol ardaloedd (mewnol ac allanol) o fewn dosbarthiadau'r Cyfnod Sylfaen. Mae dau lyfr ar gael ar gwales.\nE-bapur newydd cyffrous i ddisgyblion CA2, sy’n cynnwys nifer o erthyglau amrywiol. Bydd rhifyn newydd yn cael ei gyhoeddi bob hanner tymor. Mae’r adnodd ar gael ar wefan Hwb:\nDau lyfr darllen a deall cyfrwng Cymraeg a gweithgareddau ar-lein i ddysgwyr Cyfnod Allweddol 3 er mwyn cyfarwyddo a helpu dysgwyr ac athrawon gyda chynnwys y Profion Darllen Cenedlaethol yn ogystal ag ategu gofynion ieithyddol y Fframwaith Llythrennedd a Rhifedd Cenedlaethol (FfLlRh) diwygiedig a’r Cwricwlwm Cymraeg (iaith gyntaf).\nMae’r adnoddau print a’r gweithgareddau ar-lein ar gael trwy’r dolenni canlynol:\nTaclo’r Tasgau 1\nTaclo’r Tasgau 2\nTaclo’r Tasgau ar-lein


Compare Bible readings for Ioan 13 in the BNET and the NRSV - Bible Society\nIesu'n golchi traed ei ddisgyblion\n1Erbyn hyn roedd hi bron yn Ŵyl y Pasg. Roedd Iesu'n gwybod fod yr amser wedi dod iddo adael y byd a mynd at y Tad. Roedd wedi caru y rhai oedd yn perthyn iddo, ac yn awr dangosodd iddyn nhw mor fawr oedd ei gariad.\n2Roedden nhw wrthi'n bwyta swper. Roedd y diafol eisoes wedi rhoi'r syniad i Jwdas, mab Simon Iscariot, i fradychu Iesu. 3Gwyddai Iesu fod y Tad wedi rhoi popeth yn ei ddwylo e. Roedd wedi dod oddi wrth Dduw, ac roedd yn mynd yn ôl at Dduw. 4Cododd oddi wrth y bwrdd, tynnu ei fantell allanol, a rhwymo tywel am ei ganol. 5Yna tywalltodd ddŵr i fowlen a dechrau golchi traed ei ddisgyblion, a'u sychu gyda'r tywel oedd am ei ganol.\n6Pan ddaeth tro Simon Pedr, dyma Simon yn dweud, “Arglwydd, ti'n golchi fy nhraed i?”\n7Atebodd Iesu, “Ti ddim yn deall beth dw i'n wneud ar hyn o bryd, ond byddi'n dod i ddeall yn nes ymlaen.”\n8Ond meddai Pedr, “Na, byth! chei di ddim golchi fy nhraed i!”\n“Os ga i ddim dy olchi di,” meddai Iesu, “ti ddim yn perthyn i mi.”\n9“Os felly, Arglwydd,” meddai Simon Pedr, “golcha fy nwylo a'm pen i hefyd, dim jest fy nhraed i!”\n10Atebodd Iesu, “Does dim rhaid i rywun sydd wedi cael bath ymolchi eto, dim ond golchi ei draed, am fod gweddill ei gorff yn lân. A dych chi'n lân – pawb ond un ohonoch chi.” 11(Roedd yn gwybod pwy oedd yn mynd i'w fradychu; a dyna pam y dwedodd e fod un ohonyn nhw ddim yn lân.)\n12Ar ôl iddo orffen golchi eu traed nhw, gwisgodd ei fantell eto a mynd yn ôl i'w le. “Ydych chi'n deall beth dw i wedi'i wneud i chi?” meddai. 13“Dych chi'n fy ngalw i yn ‛Athro‛ neu'n ‛Arglwydd‛, ac mae hynny'n iawn, am mai dyna ydw i. 14Felly, am fy mod i, eich Arglwydd a'ch Athro wedi golchi'ch traed chi, dylech chi olchi traed eich gilydd. 15Dw i wedi rhoi esiampl i chi er mwyn i chi wneud yr un peth i'ch gilydd. 16Credwch chi fi, dydy caethwas ddim uwchlaw ei feistr, a dydy negesydd ddim yn bwysicach na'r un wnaeth ei anfon e. 17Dych chi'n gwybod y pethau yma, ond eu gwneud sy'n dod â bendith.\nIesu'n dweud y byddai'n cael ei fradychu\n(Mathew 26:20-25; Marc 14:17-21; Luc 22:21-23)\n18“Dw i ddim yn siarad amdanoch chi i gyd. Dw i'n nabod y rhai dw i wedi'u dewis yn dda. Ond mae'n rhaid i beth mae'r ysgrifau sanctaidd yn ddweud ddod yn wir: ‘Mae'r un fu'n bwyta gyda mi wedi troi yn fy erbyn i.’13:18 Salm 41:9 19Dw i'n dweud nawr, cyn i'r peth ddigwydd, ac wedyn pan fydd yn digwydd byddwch yn credu mai fi ydy e. 20Credwch chi fi, mae rhywun sy'n croesawu negesydd sydd wedi'i anfon gen i, yn rhoi croeso i mi. Ac mae pwy bynnag sy'n rhoi croeso i mi yn croesawu'r Tad sydd wedi fy anfon i.”\n21Ar ôl dweud hyn, roedd Iesu'n amlwg wedi cynhyrfu drwyddo. A dwedodd yn gwbl glir, “Credwch chi fi, mae un ohonoch chi'n mynd i'm bradychu i.” 22Syllodd y disgyblion ar ei gilydd, heb syniad yn y byd am bwy roedd e'n sôn. 23Roedd y disgybl oedd Iesu'n ei garu yn eistedd agosaf ato. 24Dyma Simon Pedr yn gwneud arwydd i hwnnw ofyn i Iesu pwy oedd yn ei olygu.\n25Felly pwysodd yn ôl at Iesu, a gofyn iddo, “Arglwydd, am bwy wyt ti'n sôn?”\n26Atebodd Iesu, “Yr un wna i roi darn o fara iddo wedi'i drochi'n y ddysgl saws.” Yna rhoddodd ddarn o fara yn y saws, a'i basio i Jwdas, mab Simon Iscariot. 27Yr eiliad y cymerodd Jwdas y bara, dyma Satan yn mynd i mewn iddo. “Dos ar unwaith,” meddai Iesu wrtho, “Gwna beth rwyt ti'n mynd i'w wneud.” 28Ond doedd neb arall wrth y bwrdd yn deall beth oedd Iesu'n ei olygu. 29Gan mai Jwdas oedd yn gofalu am y pwrs arian, roedd rhai yn tybio fod Iesu'n dweud wrtho am fynd i brynu beth oedd ei angen ar gyfer dathlu'r Ŵyl, neu i fynd i roi rhodd i bobl dlawd. 30Aeth Jwdas allan yn syth ar ôl cymryd y bara. Roedd hi'n nos.\nIesu'n dweud y byddai Pedr yn ei wadu\n(Mathew 26:31-35; Marc 14:27-31; Luc 22:31-34)\n31Ar ôl i Jwdas adael dwedodd Iesu,\n“Mae'n amser i mi, Mab y Dyn, gael fy anrhydeddu,\nac i Dduw gael ei anrhydeddu drwy beth fydd yn digwydd i mi.\n32Os ydy Duw wedi'i anrhydeddu ynof fi,\nbydd Duw yn fy anrhydeddu i ynddo'i hun,\nac yn gwneud hynny ar unwaith.\n33“Fy mhlant annwyl i, fydda i ddim ond gyda chi am ychydig mwy. Byddwch yn edrych amdana i, ond yn union fel dwedais i wrth yr arweinwyr Iddewig, allwch chi ddim dod i ble dw i'n mynd.13:33 Ioan 7:34\n34“Dw i'n rhoi gorchymyn newydd i chi: Carwch eich gilydd. Rhaid i chi garu'ch gilydd yn union fel dw i wedi'ch caru chi. 35Dyma sut bydd pawb yn gwybod eich bod chi'n ddilynwyr i mi, am eich bod chi'n caru'ch gilydd.”\n36“Ble rwyt ti'n mynd, Arglwydd?” gofynnodd Simon Pedr iddo.\nAtebodd Iesu, “Ar hyn o bryd allwch chi ddim dod i ble dw i'n mynd. Ond byddwch yn dod yno yn nes ymlaen.”\n37“Pam alla i ddim dod rwan?” meddai Pedr, “dw i'n fodlon marw drosot ti!”\n38Atebodd Iesu, “Wnei di wir farw drosof fi? Cred di fi, cyn i'r ceiliog ganu, byddi di wedi gwadu dair gwaith dy fod di'n fy nabod i!”


Cymorth i Ferched Cymru Bae Colwyn - Welsh Women's Aid\nHome » Beth rydyn ni’n ei wneud » Ein gwasanaethau » Cymorth i Ferched Cymru Bae Colwyn\nRydym ni’n cynnig gwasanaeth cyfrinachol, anfeirniadol am ddim sy’n darparu gwybodaeth, cymorth emosiynol ac ymarferol i fenywod a phlant sydd wedi profi, neu sydd yn profi cam-drin corfforol, emosiynol, rhywiol neu ariannol. Rydym ni’n darparu gwasanaeth cynhwysol i bob menyw, beth bynnag ei hil, oed, anabledd, tueddfryd rhywiol a chred grefyddol, ac rydym ni’n cefnogi menywod sydd â phlant ac sydd heb blant.\nMae ein prosiect cymunedol yn cynnig cymorth i fenywod, plant a phobl ifanc sy’n profi neu sydd wedi profi cam-drin domestig.\nGall y prosiect ddarparu cymorth emosiynol ac ymarferol naill ai drwy apwyntiadau unigol mewn lle cyhoeddus neu dros y ffôn. Gall hyn gynnwys gwrando, mynychu apwyntiadau asiantaethau gyda chi, rhoi gwybodaeth i chi ar faterion cyfreithiol fel gwaharddebau, cynllunio diogelwch ac asesiadau risg a gwneud atgyfeiriadau ar eich rhan.\nFforwm Cymorth Cymheiriaid\nRydym ni’n cydnabod pwysigrwydd menywod yn ymgysylltu ag eraill i’w helpu i symud ymlaen gyda’u bywydau. Rydym ni’n rhedeg grŵp cymorth cymheiriaid sy’n gyfle i fenywod gyfarfod bob pythefnos mewn amgylchedd anffurfiol a diogel. Mae’r grŵp hwn yn galluogi menywod i fwynhau gweithgareddau cymdeithasol ac addysgol gyda’i gilydd. Mae hefyd yn gyfle i dderbyn cymorth cymheiriaid a gwneud ffrindiau.\nMae’r fforwm yn cyfarfod bob pythefnos. Cysylltwch am ragor o fanylion.\nAbout 57 minutes ago from WelshWomensAid's Twitter\nAbout 59 minutes ago from WelshWomensAid's Twitter\n(1) Welsh Women’s Aid & @RespectUK are excited to offer our ‘Trusted Professional’ training in Cardiff! As part of our ‘Change that Lasts’ pilot, we are looking to train a range of professionals who are providing support services in the city who want to be able to: pic.twitter.com/N1DJsHtUIn\nAbout 60 minutes ago from WelshWomensAid's Twitter\nAlthough we welcomed the Bill's introduction yesterday, still a lot that needs to be done to ensure it recognises the gendered nature of violence against women & girls, migrant women & more independent.co.uk/news/uk/hom…


Awdurdod Parc Cenedlaethol Eryri yn derbyn deiseb ddefnyddio enw Yr Wyddfa yn unig wrth gyfeirio at fynydd uchaf Cymru | Parc Cenedlaethol Eryri\nYng nghyfarfod yr Awdurdod ar y 28ain o Ebrill ystyrwyd cynnig sef:\n“Bod yr Awdurdod o hyn ymlaen yn defnyddio enw Cymraeg yr Awdurdod yn unig ar gyfer yr Awdurdod a bod hyn yn dod yn berthnasol mewn unrhyw iaith h.y. ‘Parc Cenedlaethol Eryri’ a byth yn defnyddio ‘Snowdonia National Park’ eto. Dylai’r un peth fod yn berthnasol i Yr Wyddfa – byth i ddefnyddio’r enw ‘Snowdon’ ar ei gyfer eto”.\nPenderfynodd Aelodau’r Awdurdod nad oedd angen ystyriaeth ar y diwrnod ir cynnig, gan fod Grŵp Tasg a Gorffen wedi cael ei apwyntio’n barod yn dilyn ystyriaeth blaenorol oedd yn argymell sefydlu a mabwysiadu canllawiau a’r ddefnydd enwau lleoedd gan Awdurdod y Parc Cenedlaethol.\nYn dilyn cyfarfod yr Awdurdod derbyniodd y mater lawer o sylw gan y cyhoedd a’r wasg gyda teimladau cryf a safbwyntiau gwahanol yn cael eu rhoi.\nWedi prysurdeb yr Haf mi fydd y grŵp tasg a gorffen yn mynd ati i ddatblygu fframwaith polisi i alluogi APCE i amddiffyn a safoni’r defnydd o enwau lleoedd ym Mharc Cenedlaethol Eryri gan yr Awdurdod. Mi fyddant hefyd yn codi ymwybyddiaeth ymhlith gwahanol gynulleidfaoedd gan gynnwys cynulleidfaoedd lleol a rhyngwladol o bwysigrwydd enwau lleoedd yn Eryri; ac fel ffynhonnell sy’n cryfhau cysylltiadau ag amgylchedd, hanes a threftadaeth yr ardal.\nDywedodd Elfed Wyn ap Elfyn, Cymdeithas yr Iaith;\n“Mae ymosodiadau tuag at yr iaith Gymraeg yn rhywbeth cyson bellach, gwelir hyn yn y ffordd mae enwau tai ac ardaloedd yn cael eu newid o’r Gymraeg. Teimlaf i a llawer o bobl eraill y byddai defnyddio enwau ‘Eryri’ ac ‘Yr Wyddfa yn gam cadarnhaol tuag at ddangos pwysigrwydd yr iaith Gymraeg”.\nDywedodd Wyn Ellis Jones, Cadeirydd Awdurdod Parc Cenedlaethol Eryri;\n“Mae Awdurdod Parc Cenedlaethol Eryri wedi ymrwymo i warchod a hyrwyddo enwau lleoedd brodorol ar gyfer defnydd dyddiol ac ar gyfer cenhedlaethau’r dyfodol. Un o amcanion y grŵp Tasg a Gorffen fydd nodi sut mae llwyddiant defnydd yr enwau lleoedd yn edrych. Mae bywiogrwydd yr iaith Gymraeg yn un o rinweddau arbennig Eryri a rydym yn angerddol dros barchu a gwarchod ein cymunedau, ein diwylliant a’n hiaith”.


Clinig Meddygaeth Dsieineaidd - Wrexham Glyndwr University\nRydych chi yma: Hafan > Ein campysau a’n cyfleusterau > Clinig Meddygaeth Dsieineaidd\nClinig Meddygaeth Dsieineaidd\nMae'r Clinig Aciwbigo a Therapïau Cyflenwol yn glinig wyth-gwely sydd ar agor i drin y cyhoedd, staff a myfyrwyr ac mae ar agor 5 diwrnod yr wythnos yn ystod y tymor o 0900-4 00pm.\nMae'r myfyrwyr-ymarferwyr yn cael eu goruchwylio'n agos gan ymarferwyr cymwys a phrofiadol. Mae'r triniaethau'n cynnwys Aciwbigo, Mocsalosgi, cwpanu, Tylino Tuina, Tylino, Aromatherapi ac Adweitheg.\nGall amrywiaeth eang o gyflyrau gael eu trin yn y clinig gan gynnwys anafiadau cyhyrysgerbydol cyffredinol sy'n cynnwys poen cefn, rhoi'r gorau i ysmygu, colli pwysau, anhunedd, arthritis, cyflyrau croen, meigryn ac iselder.\nEwch i'r wefan a thudalennau'r cwrs i ddarganfod sut y gallwch ddatblygu gyrfa ym maes therapïau cyflenwol.\nMae aciwbigo yn cael ei roi i'r rhan fwyaf o gleifion sy'n dod am driniaeth Meddygaeth Dseiniaidd yng nghlinig Aciwbigo Glyndwr. Mae'n golygu gosod yn dyner nodwyddau tafladwy mân iawn sydd wedi eu sterileiddio mewn pwyntau ar y corff. TMae'r pwyntiau aciwbigo hyn yn cyfateb i sianeli ynni neu feridianau, a gall aciwbigydd ysgogi ymateb iachaol y corff ei hun a helpu i adfer ei gydbwysedd naturiol.\nA yw Aciwbigo Diogel? - Ydy, mae pob myfyriwr-aciwbigydd sy'n ymarfer yng Nghlinic Prifysgol Glyndŵr wedi cael ei asesu yn unol â'r safonau cenedlaethol mewn diogelwch a chymhwysedd. Mae'r myfyrwyr-aciwbigyddion hyn yn astudio i lefel gradd ac yn aelodau o Gymdeithas Meddygaeth Draddodiadol Dseiniaidd y DU (ATCM UK). Defnyddir nodwyddau tafladwy di-haint bob amser ac mae'r clinig yn glynu'n gaeth at godau ymarfer proffesiynol.\nA yw triniaeth Acupuncture yn brifo? - Fel rheol nac ydy, fodd bynnag, efallai y byddwch yn teimlo ychydig o boen pan fydd y nodwyddau yn cael eu hysgogi. Bydd eich aciwbigydd yn defnyddio nodwyddau sydd yn denau iawn ac yn hyblyg. Fel arfer bydd y nodwyddau yn cael eu mewnosod i ddim ond ychydig o filimetrau. Os yw hyn yn bryder, gall eich aciwbigydd ddefnyddio nodwyddau sydd hyd yn oed yn fwy fân neu ddefnddio technegau di-nodwydd.\nPa mor hir mae'n ei driniaeth aciwbigo yn para? - Mae'r rhan fwyaf o driniaethau aciwbigo yn cymryd hyd at awr sy'n cynnwys ymgynghoriad. Mae'r profiad fel arfer yn ymlaciol iawn ac efallai y byddwch yn teimlo teimlad trwm yn eich coesau a'ch breichiau.\nPwy all elwa o aciwbigo? - Mae aciwbigo yn arbennig o effeithiol ar gyfer pob cyflwr cyhyrysgerbydol, anafiadau chwaraeon, symptomau poen cronig, arthritis, poen cefn a'r cryd cymalau. Mae'n cael ei ddefnyddio yn effeithiol iawn hefyd ar gyfer nifer o gyflyrau eraill.\nSut y gallaf archebu sesiwn? - Os hoffech chi drefnu triniaeth aciwbigo yn y clinig yn Wrecsam ffoniwchl: 01978 293403. Mae'r clinig yn gweithio ar sail rhoddion yn unig felly nid oes tâl penodol ar gyfer triniaeth.\nTylunio Tui Na\nMae Tui Na yn fath o dylino sy'n eithaf gwahanol i dylino y Gorllewin. Bydd ymarferydd Tui Na yn defnyddio pwysau bys, ymestyn a throsoledd i ysgogi sianeli a pwyntiau aciwbigo.\nBeth ddylwn i ei wisgo? - Gall tylino Tui Na gael ei berfformio drwy ddillad yn ogystal ag yn uniongyrchol ar y croen ag olewau. Dylech roi gwybod i'ch ymarferydd Tui Na pa un sy'n well gennych.\nA yw Tylino Na Tui'n brifo? - Tylunio ysgafn yw Tui Na yn bennaf, ond mae rhai technegau y gall uwch ymarferydd Tui Na eu defnyddio a all fod yn anghyfforddus.\nPa mor hir mae'r tylino Tui Na'n para? - Gan gynnwys yr ymgynghoriad, bydd triniaeth tylino Tuina yn para tua 1 awr, er y gellir gofyn am sesiynau hirach neu fyrrach.\nPwy all elwa o dylino Tui na? - Nid yw Tylino Tui Na'n driniaeth effeithiol ar gyfer cyflyrau cyhyrysgerbydol yn unig, all hefyd fod yn effeithiol ar gyfer nifer o gyflyrau eraill, yn enwedig problemau treulio ac anhunedd.\nSut y gallaf archebu sesiwn? - Os hoffech chi archebu triniaeth dylino Tuina yn y clinig yn Wrecsam clinic ffoniwch: 01978 293403 Mae'r clinig yn gweithio ar sail rhoddion yn unig felly nid oes tâl penodol ar gyfer triniaeth.


> Newyddlen mis Chwefror\nSianel / 26 Chwef 2021\nDewch i bori yn ein siop lyfrau newydd ar-lein\nMae’n braf iawn gennym gyhoeddi bod ein siop lyfrau ar-lein newydd sbon yn fyw erbyn hyn! Rydym wedi dewis nifer o deitlau o’n casgliad ac maen nhw ar gael i’w prynu ar-lein. Byddwn yn ychwanegu rhagor o deitlau dros y misoedd nesaf, ond yn y cyfamser beth am bori drwy rai o’r cyhoeddiadau a gynigiwn, neu fanteisio ar ein Harwerthiant Blwyddyn Newydd, lle mae hyd at 50% o ostyngiad ar rai eitemau penodol.\nRhagor o fanylion cyn hir.\nYr artist dan sylw ym mis Chwefror\nMae Maryam Wahid (a aned yn 1995) yn artist lawrydd sydd wedi ennill sawl gwobr. Mae ei gwaith yn archwilio ei hunaniaeth fel merch Fwslimaidd Bacistanaidd Brydeinig ac mae hi’n mynegi gwreiddiau’r gymuned Bacistanaidd yn ei thref enedigol Birmingham (DU) drwy archwilio gwreiddiau dwfn ei theulu; ac integreiddiad torfol ymfudwyr yn y Deyrnas Unedig. Mae ei chefndir academaidd mewn Celf, Ffotograffiaeth ac Astudiaethau Crefyddol, ynghyd â’i diddordeb cyfareddol mewn gwybyddiaeth ddiwylliannol ac ideolegau crefyddol wedi dylanwadu’n gynyddol ar ei gwaith. Mae ei gwaith yn archwilio’r hunaniaeth fenywaidd, hanes y gymuned Dde Asiaidd ym Mhrydain a’r syniad o gartref a pherthyn.\nDy Lais: Galwad Agored\nGwahoddir artistiaid sy'n gweithio ar draws pob cyfrwng celf weledol i gyflwyno cynigion ar gyfer gwaith celf newydd ar thema Dy Llais, gwaith celf i bobl Cymru gan bobl Cymru. Bydd y gwaith yn rhan o'r rhaglen o ddigwyddiadau a gweithgareddau i nodi agor y chweched Senedd yn dilyn etholiad y Senedd.\nMae Gŵyl y Llais, Lleisiau Eraill Ceredigion, FOCUS Wales a Gŵyl Gomedi Aberystwyth wedi uno i ddod â Gŵyl 2021 i ni, sef gŵyl ar-lein rad ac am ddim fydd yn orlawn â cherddoriaeth a chomedi. Bydd Gŵyl 2021 yn cael ei darlledu ar-lein ar y BBC drwy gydol penwythnos 6-7 Mawrth 2021.\nGalwad am Ffotograffau – yr Arddangosfa Ffotograffiaeth Ryngwladol\nMae’r Gymdeithas Ffotograffig Frenhinol yn gwahodd ffotograffwyr o bob oedran a gallu i gyflwyno eu lluniau i’r 163ain Arddangosfa Ffotograffiaeth Ryngwladol. Bydd yr ymgeiswyr yn gymwys hefyd i dderbyn nifer o wobrau arwyddocaol.\nAr Ddydd Gŵyl Dewi eleni bydd FOR Cardiff yn arddangos crewyr creadigol ifanc Caerdydd mewn arddangosfa gelf ddigidol ar draws eu sianelau cyfryngau cymdeithasol. Maen nhw wedi comisiynu 10 o grewyr lleol 18-25 oed i adrodd stori Caerdydd, a bydd y darnau terfynol yn cael eu datgelu ar 1 Mawrth mewn arddangosfa Dydd Gŵyl Dewi rithiol.


Ewch ATI i ailgylchu - Stop Think Recycle\nMae mynd ati i ailgylchu’n hawdd, dilynwch ein camau hawdd a dechrau ailgylchu heddiw.\n1. Sicrhewch fod gyda chi’r offer iawn\nCysylltwch â’ch cyngor lleol a dysgu pa offer sydd ei angen arnoch chi i ddechrau ailgylchu. Mae’r rhan fwyaf o’r pethau yma ar gael am ddim, fodd bynnag, bydd rhaid cynghorau yn codi ffi bach ar gyfer bagiau. Mae modd dosbarthu’r offer yma i’ch cartref. Fel arall ewch i’ch llyfrgell agosaf neu unrhyw adeilad y Cyngor arall i gasglu unrhyw finiau, bocsys neu fagiau sydd eu hangen arnoch chi.\n2. Dysgu rhagor ynglŷn â beth mae modd i chi’i ailgylchu\nMae modd ailgylchu’r mwyafrif o bethau, ond nid pob dim! Ewch i wefan eich Cyngor lleol a fydd yn rhoi rhagor o fanylion a gwybodaeth i chi ynglŷn â beth mae modd i chi’i wneud gyda’ch gwastraff\nCofiwch am eich gwastraff bwyd! Mae gan bron i bob ardal yng Nghymru wasanaeth casglu gwastraff bwyd ac mae casgliadau fel arfer yn cael eu cynnal unwaith yr wythnos. Mae modd ailgylchu pob math o fwyd felly mae’n hawdd cychwyn! Cysylltwch â’ch Cyngor lleol i gofrestru heddiw!\n4. Dod o hyd i’ch dyddiadau casglu gwastraff ailgylchu\nDysgu rhagor ynglŷn â’ch dyddiadau casglu. Bydd y mwyafrif o Awdurdodau Lleol yn casglu gwastraff ailgylchu’n wythnosol. Cysylltwch â’ch Cyngor lleol i gael rhagor o wybodaeth mewn perthynas â’r amserlen ar gyfer casgliadau yn eich ardal chi.


Amsterdam – Hwyl A Fflag\nMae Amsterdam yn ddinas amrywiol gyda chymysgedd fawr o bobl a phleserau. Mae’r tai crwca sydd o boptu i’r camlesi yn nodweddiadol o’r Iseldiroedd gyda’r caffis modern, y bwytai a’r orielau yn cynnig blasau a diwylliant o bedwar ban byd. Mae Amsterdam yn ganolfan ddiwylliannol a chelfyddydol o bwys. Mae ei horielau celfyddyd yn rhan hanfodol o’i hatyniad. Mae nifer fawr o adeiladau crefyddol hynafol yn y ddinas – mae’r Hen Eglwys (Oude Kerk), y dechreuwyd ei hadeiladu yn y 13eg ganrif, a’r Eglwys Newydd (Nieuwe Kerk), y dechreuwyd ei hadeiladu yn y 15fed ganrif, yn werth eu gweld. Mae Amsterdam hefyd yn ddinas sy’n eich gwneud yn ymwybodol iawn o effaith yr Ail Ryfel Byd ar y gymuned Iddewig, a bydd eich ymweliad yn dyfnhau’ch dealltwriaeth o grefydd, hanes a diwylliant yr Iddewon.\nYr Amgueddfa Iddewig\nPedair hen synagog yw cartref yr Amgueddfa Iddewig. Adeiladwyd yr hynaf o’r pedair synagog ym 1670. Am fod y gymuned Iddewig yn parhau i gynyddu, adeiladwyd synagog newydd wrth ochr y gyntaf. Cyn pen dim, rhaid oedd adeiladu trydedd, a phedwaredd ym 1752. Yn ystod yr Ail Ryfel Byd cafodd y synagogau eu dinistrio’n rhannol gan y Natsïaid.\nNi ddaeth llawer o Iddewon Amsterdam yn ôl o’r gwersylloedd crynhoi. O ganlyniad caewyd y synagogau ym 1987 ac addaswyd hwy i greu’r amgueddfa fel y gwelwch hi’n awr. Mae toeau gwydr yn cysylltu’r pedair synagog. Mae gwahanol arddangosfeydd yn canolbwyntio ar hanes a diwylliant yr Iddewon yn yr Iseldiroedd. Mae’r synagog fwyaf newydd yn olrhain hanes hunaniaeth Iddewig a blynyddoedd y rhyfel, tra bod y synagog hynaf yn arddangos gwahanol agweddau ar Iddewiaeth.\nTeml Fwdhaidd Fo Guang Shan\nMae Teml Fwdhaidd Fo Guang Shan wedi ei lleoli yng nghanol dinas Amsterdam a’i hardal Tsieniaidd. Caiff y deml ei defnyddio fel canolfan fyfyrdod ac mae modd mynd ar daith dywys o amgylch y deml. Mae’r teils ar do’r deml a’r addurniadau o gwmpas y ganolgan wedi eu cludo o Tsieina.\nCasgliad o adeiladau bychain yw’r Begijnhof oedd yn cael eu ddefnyddio gan Beguines, sef grwpiau o ferched oedd yn awyddus i wasanaethu Duw yn debyg i leianod ond heb ymwrthod â’r byd y tu allan. Mae adeiladau’r Begijnhof a’r capel mewn clos tawel a heddychlon, sydd yn lleoliad perffaith i weddïo a myfyrio. Hwn yw’r unig glos yn Amsterdam sy’n dyddio’n ôl i’r Oesoedd Canol ac mae lefel y llawr tua metr yn is na lefel stryd arferol y ddinas. Cafodd y ffasadau gwreiddiol oedd yn dyddio o’r 14eg ganrif eu newid yn y 17eg a’r 18fed ganrif ond mae gan ddeunaw o’r tai fframiau pren Gothig gwreiddiol. Ar ôl i’r Protestaniaid gymryd rheolaeth o’r ddinas ym 1578, dyma’r unig sefydliad Pabyddol i aros ar agor. Roedd capel Begijnhof, er hynny, ar gau am tua 30 mlynedd cyn i’r Presbyteriaid o Loegr ei feddiannu. Byth ers hynny caiff y capel ei adnabod fel yr Eglwys Seisnig.\nY Synagog Bortiwgeaidd\nY Synagog Bortiwgeaidd hardd, neu’r Esnoga, yw un o gymynroddion pwysicaf y gymuned Iddewig fywiog a arferai fod yn Amsterdam. Tan i’r Holocost eu difa, Iddewon oedd deg y cant o boblogaeth Amsterdam. Yn ystod yr 16eg ganrif a’r 17eg ganrif, dihangodd llawer o Iddewon a oedd yn wynebu erledigaeth yn Sbaen a Phortiwgal i Amsterdam. Nid oedd y goddefgarwch crefyddol a fwynhaent yng Ngweriniaeth yr Iseldiroedd yn bod yng ngweddill Ewrop.\nMae’r eglwys wych hon sy’n dyddio o’r 17eg ganrif ac wedi’i hadeiladu yn arddull\ny Dadeni yn un o dirnodau pwysicaf y ddinas. Mae ei thŵr, gyda’i goron a phelen\nlas drawiadol yn ogystal â’i geiliog y gwynt euraidd, yn arbennig o drawiadol.\nDyma lle y priododd y Frenhines Beatrix ym 1966 a dyma hefyd, yn ôl y sôn, yw lle\nmae Rembrandt wedi’i gladdu. Gall ymwelwyr egniol ddringo’r grisiau i’r tŵr, sy’n\n85 metr/276 troedfedd uwchlaw’r ddinas, i weld y clychau a mwynhau’r olygfa ogoneddus o Amsterdam.\nAmgueddfa Van Gogh\nYn yr amgueddfa hon y ceir y casgliad helaethaf o weithiau Vincent van Gogh. Mae amrywiaeth y gweithiau yn olrhain datblygiad arddull yr artist yn ystod ei yrfa ac yn cyferbynnu ei waith ef ag eiddo’i gyfoeswyr. Mae pob math o weithgareddau ar gyfer disgyblion ysgol yn yr amgueddfa a helfeydd trysor wedi’u trefnu. Mae’n bosib trefnu taith dywys neu gellir cael taith sain i’ch arwain o gwmpas y gweithiau pwysicaf.\nAmgueddfa Rijks yn Amsterdam yw amgueddfa gelf a hanes fwyaf yr Iseldiroedd ac mae’n gartref i tua miliwn o arddangosion. Mae’n enwog yn bennaf am ei bod yn gartref i gasgliad amhrisiadwy o feistri’r Iseldiroedd yr 17eg ganrif, gan gynnwys ugain o weithiau Rembrandt a gweithiau arlunwyr eraill o’r un cyfnod, fel Vermeer, Frans Hals a Jan Steen.\nMae Amgueddfa Tŷ Rembrandt yn adeilad hardd sy’n dyddio o 1606 a dyma lle’r oedd yr arlunydd enwog yn byw a gweithio. Mae gan yr amgueddfa gasgliad cwbl gyflawn fwy neu lai o ysgythriadau Rembrandt. Mae’r detholiad sy’n cael eu harddangos yn yr amgueddfa’n newid yn rheolaidd. Gallwch hefyd ddysgu am arddull ysgythru’r 17eg ganrif yn ogystal â’r broses argraffu a chelfyddyd graffig yn yr amgueddfa.\nWedi’i lleoli mewn amgylchedd naturiol a gerddi wedi’u tirlunio, mae casgliad yr amgueddfa hon yn eang ac mae’n cynnwys casgliadau arwyddocaol gan Vincent van Gogh, Georges Seurat, Pablo Picasso, Leger, Piet Mondrian a Christo.\nDyma ganolfan celfyddyd gyfoes Amsterdam. Mae ei chasgliadau parhaol yn amrywio o de Stiji, Matisse i gelfyddyd bop America.\nMae i’r adeilad dri llawr, gydag un wedi’i neilltuo ar gyfer ail-greu’r Iseldiroedd yn ystod Oes Aur yr 17eg ganrif. Cerddwch i lawr strydoedd Amsterdam yr oes a fu a gwyliwch ffigurau hanesyddol fel Rembrandt a Vermeer yn 3D wrth iddyn nhw baentio rhai o’u gweithiau enwocaf.\nCewch weld ‘selebs’ ein dydd yno hefyd a chewch dynnu’ch llun gydag un ohonyn nhw!\nCyfle i fwynhau gogoniannau’r ddinas o’r dŵr wrth i’r cwch deithio heibio rhai o atyniadau hyfrytaf y ddinas. Mae tair taith i gyd trwy’r ddinas a chewch sylwebaeth lawn. Mae pob taith yn dechrau ac yn diweddu yn yr orsaf drenau ganolog.\nTaith o gwmpas Stadiwm Ajax\nMae ‘Byd Ajax’ yn daith dywys sy’n rhoi golwg i chi ar hanes y tîm pêl-droed hanesyddol hwn. Mae’r daith hefyd yn cynnwys ymweliad â’r amgueddfa lle mae’n bosibl gweld llu o dariannau a chwpanau Ajax yn ogystal â chrysau, lluniau a phob math o drugareddau eraill.\nMae bragdy gwreiddiol Heineken yn Amsterdam a’i adeiladau yn cwmpasu dwy ganrif ac wedi’i leoli yn un o ganolfannau treftadaeth ddiwydiannol hynotaf y ddinas. Cyfle i ddysgu mwy am hanes cyfoethog Heineken ac am grefft bragu cwrw a chlywed hanes y bobl y tu ôl i’r cwmni anhygoel hwn sy’n un o’r cwmnïau rhyngwladol enwocaf o’i fath.\nMae’n rhaid ymweld â thŷ Anne Frank, ond gall fod yn brofiad dirdynnol. Yn yr adeilad disylw hwn y cuddiodd Anne a saith aelod o’i theulu yn ystod y cyfnod pan oedd yr Iseldiroedd ym meddiant y Natsïaid ac yno yr ysgrifennodd ei dyddiadur.


Mannau gwefru cerbydau trydan newydd ym meysydd parcio Powys – Golwg360\nMae Cyngor Sir Powys wedi cyhoeddi y bydd mannau gwefru cerbydau trydan yn cael eu creu ym meysydd parcio’r sir.\nMachynlleth a Llanidloes fydd y cyntaf i gael mannau gwefru, a bydd y cynllun yn cael ei ymestyn i chwe lleoliad arall ym Mhowys yn fuan.\n“Rydym yn falch iawn o nodi fod y cyntaf o’n rhwydwaith o fannau gwefru trydan yn barod i’w defnyddio,” meddai’r Cynghorydd Heulwen Hulme, Aelod Cabinet Cyngor Sir Powys ar yr Amgylchedd.\n“Mae’r Cyngor wedi darparu’r rhain er budd trigolion ac ymwelwyr, a byddan nhw’n ein helpu ni i symud i ddyfodol carbon isel a darparu cyfleusterau gwefru mwy hwylus ar draws y sir.”\nMae Llywodraeth San Steffan eisoes wedi cyhoeddi y bydd gwaharddiad ar werthu ceir petrol, diesel a hybrid newyd yn dod i rym erbyn 2035.\nYn ôl llefarydd ar ran Cyngor Sir Powys, bydd meysydd parcio yn y Trallwng, y Drenewydd, Llanandras, Llandrindod, Llanfair-ym-Muallt ac Aberhonddu hefyd yn cynnig gwasanaeth gwefru cerbydau trydan yn y dyfodol agos.\nAchosion o iselder wedi dyblu yng ngwledydd Prydain yn ystod y cyfnod clo\nO 9.7% i 19% o fewn blwyddyn\nYmosodiad ar Ddiwrnod Annibyniaeth Affganistan\nAnsicrwydd o’r newydd ar drothwy trafodaethau rhwng y llywodraeth a’r Taliban


Eryri i Rai sy’n Ymddiddori mewn Bwyd: Deg Ffordd o Ddarganfod Cynnyrch Lleol Eryri | Ymweld ag Eryri\nEryri i Rai sy’n Ymddiddori mewn Bwyd: Deg Ffordd o Ddarganfod Cynnyrch Lleol Eryri\nThis entry was posted on 31 Mai 2012, in Digwyddiadau Eryri and tagged bwyd a diodydd Eryri, digwyddiadau Eryri, Eryri, siopa Eryri. Bookmark the permalink.\tRhowch sylw\nMae’r bwydydd a’r diodydd a gynhyrchir yn lleol yn Eryri o’r ansawdd gorau. Yn yr erthygl hon, byddwn yn rhoi rhestr o’r deg ffordd orau o ddarganfod cynnyrch lleol Eryri.\nYn Eryri, rydym yn cymryd bwyd a diod o ddifrif. Mae rhai o’n cynnyrch lleol – er enghraifft cregyn gleision Conwy, bîff gwartheg duon Cymreig a chig oen morfa heli Harlech – yn enwog drwy Brydain a thu hwnt. Mae danteithion eraill mwy anarferol hefyd yn dod yn fwyfwy poblogaidd – fel yr amrediad rhagorol o gwrw a wneir gan Fragdy Mŵs Piws ym Mhorthmadog.\nBle bynnag ydych chi’n mynd yn Eryri, mae digonedd o gynnyrch lleol rhagorol. O siopau cornel sy’n gwerthu teisennau cartref a wnaed yn lleol ac wyau ieir lleol, i siopau delicatessen a enillodd wobrwyon a siopau hwylus sy’n gwerthu ystod eang o gynnyrch lleol, mae rhywbeth blasus bob amser ar gael pan ydych yn dod i Eryri.\nMae gwyliau bwydydd a marchnadoedd ffermwyr yn ffordd arall gampus o ddarganfod pleserau gastronomaidd Eryri, ac mae’r rhain – ynghyd â siopau arbenigol – yn cael eu cynnwys ar ein rhestr o ddeg ffordd o ddarganfod cynnyrch lleol Eryri.\n1. Gŵyl Tir a Môr Llŷn, 2-3 Mehefin\nCynhelir Gŵyl Fwyd Tir a Môr Llŷn ym Marina Pwllheli ar 2-3 Mehefin, lle bydd gan ddwsinau o gynhyrchwyr lleol stondinau lle gellir prynu unrhyw beth, o halen môr a finegr balsamig i fwyd môr a selsig. Hefyd cynhelir nifer o arddangosiadau coginio, a chan fod y pris mynediad yn £3 i oedolion ac am ddim i blant, dyma ffordd rad o dreulio diwrnod neu ddau!\n2. Cogydd Hanes, 2-3 Mehefin\nYng Nghastell Caernarfon yn ystod penwythnos 2-3 Mehefin, chwiliwch am y Cogydd Hanes. Bydd y cogydd modern yn ail-greu nifer o seigiau poblogaidd o’r canoloesoedd, a byddwch yn cael cyfle i flasu’r seigiau ar y diwedd. Prisiau mynediad arferol Castell Caernarfon.\n3. Iechyd Da, Betws-y-Coed\nOs byddwch ym Metws-y-Coed, cofiwch alw yn siop delicatessen Iechyd Da a blasu rhai o’r cynnyrch lleol ardderchog sydd ar gael yno: jamiau a phiclau, cawsiau a physgod mwg lleol. Ceir hefyd danteithion o wledydd eraill, a chynnyrch anarferol fel hadau llysiau Eidalaidd a detholiad o nwyddau o Wlad Pwyl.\n4. Siop Fferm Glasfryn\nEfallai bod Parc Glasfryn fwyaf adnabyddus am go-karts, saethyddiaeth, bowlio a thonfyrddio. Ond rhaid cofio hefyd ei bod yn fferm weithredol, a fod ganddi siop fferm arbennig iawn lle gellir prynu cig ffres, cynhwysion drud, ac amrywiaeth ardderchog o jamiau a phiclau cartref, cynnyrch llaeth a nwyddau o’r cyfandir.\n5. Marchnad Cynnyrch Lleol Ogwen\nCynhelir Marchnad Cynnyrch Lleol Ogwen ym Methesda ar yr ail Sadwrn o bob mis. Yma gellir prynu pob math o nwyddau gwych, yn cynnwys cig lleol, caws, bara, cardiau, siocled, jam, teisennau, llysiau, planhigion, anrhegion, crefftau a llawer iawn mwy.\n6. Y Pantri Cymraeg\nMae’r Pantri Cymraeg yng Nghaernarfon yn debyg i ogof Aladin yn orlawn o fwydydd a diodydd a gynhyrchwyd yn lleol. Yn ogystal â’r holl nwyddau arferol – jamiau a phiclau, teisennau a bisgedi, siocledi lleol ac yn y blaen – mae’r Pantri Cymraeg yn lle ardderchog i siopa os hoffech chi brynu diodydd alcoholig a wnaed yng Nghymru. Mae yma stoc dda o gwrw Mŵs Piws, chwisgi Penderyn, a diodydd eraill o’r ardal.\n7. Marchnad Gyfandirol, 15-16 Mehefin\nEr nad yw’n canolbwyntio ar gynnyrch lleol, mae’r farchnad gyfandirol yn y Bermo ar 15-16 Mehefin yn haeddu cael ei chrybwyll gan ei bod yn ddigwyddiad mor anarferol, gyda stondinau o amryw o wahanol wledydd Ewropeaidd dan ofal stondinwyr yn gwisgo’u gwisgoedd traddodiadol. Bydd pob math o bethau ar werth, o gawsiau Ffrengig i saucissons o Gorsica, hamiau Eidalaidd a chyffug Gwyddelig.\n8. Blas ar Fwyd, Llanrwst\nYn Llanrwst, cofiwch fynd i siop delicatessen Blas ar Fwyd – y fwyaf o’i bath yng Nghymru a Lloegr y tu allan i Lundain. Mae detholiad trawiadol o fwyd a diod rhagorol yn Blas ar Fwyd, ac os nad oes arnoch awydd ei goginio eich hun, peidiwch â phoeni – mae tŷ bwyta a brasserie ardderchog Amser Da yn rhan o’r busnes, ac yn gweini bwyd Cymreig a rhyngwladol ffres.\n9. Ffair Fêl Conwy, 13 Medi\nMae Ffair Fêl wedi cael ei chynnal yng Nghonwy am fwy na 700 mlynedd, ers teyrnasiad Edward 1af. Mae’r ffair, a gynhelir ar Stryd Fawr Conwy a Stryd Lancaster, yn gyfle gwych i sgwrsio â rhai sy’n cadw gwenyn ac i brynu mêl lleol a chynnyrch a wnaed o gwyr gwenyn. Hefyd ceir stondinau planhigion, cynnyrch lleol a llawer mwy – lle ardderchog a gwerth chweil i dreulio diwrnod.\n10. Gwledd Conwy, 27-28 Hydref\nRyw fis ar ôl y ffair fêl, dewch yn ôl eto i Gonwy i fwynhau Gwledd Conwy, sy’n para am ddeuddydd ac sy’n llawn bwrlwm. Yn ogystal â’r pethau y byddech yn disgwyl eu gweld mewn ffeiriau bwyd – stondinau yn gwerthu cynnyrch lleol, arddangosiadau coginio ac yn y blaen – bydd hefyd yn bosibl gweld da byw, gwaith celf a chrefftau, dawnswyr Morris a digon o gerddoriaeth fyw ardderchog. Mae Gwledd Conwy yn ddigwyddiad mor fawr, fel na ddylech yn sicr mo’i golli – felly gwnewch le yn eich dyddiadur ddiwedd mis Hydref a ffwrdd â chi i Gonwy!\n« Yr Haf yn Eryri: Deg Gŵyl A Charnifal Haf 2012\nTrywydd Golff James Braid yng Ngogledd Cymru: Clwb Golff Nefyn a’r Cylch »


Gweinidog yn twyllo pobl, yn ôl mudiad iaith\nY Gweinidog dros y Gymraeg yn twyllo pobl, yn ôl mudiad iaith\nMae Cymdeithas yr Iaith wedi cyhuddo Alun Davies o geisio 'twyllo' pobl yn ei ymateb i'r diffyg Cymraeg ar wasanaethau trenau Great Western Railway.\nAr 31ain Hydref llynedd, cyflwynodd Comisiynydd y Gymraeg adroddiad Safonau i Lywodraeth Cymru sy'n galluogi'r Gweinidog i gyflwyno Safonau'r Gymraeg yn y maes i'r Cynulliad eu pasio. Fodd bynnag, mae'r Gweinidog Alun Davies wedi awgrymu nad yw'n bwriadu symud ymlaen gyda phasio Safonau, heblaw am rai yn y maes iechyd, tan ar ôl cwblhau ei gynlluniau i newid yr holl broses y gall cymryd rhai blynyddoedd.\nDywedodd Heledd Llwyd, cadeirydd grŵp hawl Cymdeithas yr Iaith: "Pe byddai'n dymuno, gallai Alun Davies wneud rhywbeth go iawn am hyn yn lle dim ond lleisio barn yn gyhoeddus am y peth. Mae fe'n gallu gosod Safonau ar GWR a chwmnïau trên eraill nawr er mwyn sicrhau gwasanaethau Cymraeg; fe sydd wedi dewis peidio gweithredu'r pwerau sydd gyda fe. Mae adroddiad y Comisiynydd am drenau sy'n caniatáu pasio Safonau drwy'r Cynulliad wedi bod yn eistedd ar ei ddesg ers mis Hydref llynedd. Ond, eto, dyw e heb weithredu - mae'n ceisio twyllo pobl."\nYchwanegodd Heledd Llwyd, ‘Felly, yn lle gweithredu, mae Alun Davies yn gwastraffu amser ar ei syniad ffôl i wanhau rheoleiddio a chael gwared â'r Comisiynydd. Rhaid rhoi ei gynlluniau presennol yn y bin, ac ymestyn hawliau ieithyddol i'r sector breifat - rhywbeth y gallai fe wneud nawr yn achos cwmnïau trên."\non 16/12/2019 - 05:53 pm


Nos Fercher, 5 Tachwedd\nYmunwch â Siôn am noson o hwyl yn chwarae gemau. Cyfle i sgwrsio, chwerthin a creu ffrindiau newydd!\nNos Fercher, 11 Tachwedd\nHoffi cerddoriaeth? Eisiau'r cyfle i drafod bandiau a chaneuon gyda pobl o'r un feddwl? Ymunwch gyda Marged a Lewys!\nNos Fercher, 18 Tachwedd\nYn y sesiwn yma bydd Sinead yn sgwrsio am ei phrofiad o fyw allan ym Mhatagonia am flwyddyn. Ymunwch â ni i glywed hanesion ac i weld lluniau.\nNos Fercher, 25 Tachwedd


Mae dau aelod o staff ac un myfyriwr o Goleg Gŵyr Abertawe wedi cyrraedd y rhestr fer ar gyfer Gwobr Addysg Prydain (BEA).\nCafodd Gwobrau Addysg Prydain eu sefydlu er mwyn hyrwyddo rhagoriaeth byd addysg Prydain. Maent yn cydnabod gwerth a phwysigrwydd addysg a dysgu fel sylfaen i fyw bywyd da ac yn ei weld fel ffordd o fesur llwyddiant y wlad.\nMae’r tiwtor/aseswr Peirianneg, Lizzie Roberts, sy’n gweithio yng Nghampws Tycoch wedi cael ei enwebu ar gyfer y categori galwedigaethol, gan ei Rheolwr Maes Dysgu, Dave Cranmer.\nBu Lizzie yn Llysgennad Peirianneg fenywaidd i’r Coleg am gyfnod, a chafodd hefyd ei phenodi fel llysgennad gan Lywodraeth Cymru, oedd yn cynnwys cymryd rhan mewn ymgyrch hyrwyddo helaeth.\n“Mae peirianneg wastad wedi bod yn bwnc sydd wedi fy niddori, felly penderfynais gymryd Llwybr Prentisiaeth PEO Lefel 2, cyn symud ymlaen i wneud cwrs Lefel 3 mewn Melino a Throi,” meddai Lizzie. “Ym mis Medi 2014, fe ddechreuais brentisiaeth creu offer gyda Rosti Automotive, ac fe wnes i ei gwblhau dros gyfnod o bedair blynedd. Yn ystod y cyfnod hwn, cofrestrais ar gyfer Diploma/Tystysgrif Genedlaethol Uwch ar gyfer Peirianneg Fecanyddol yng Ngholeg Gŵyr Abertawe.\nPan hysbysebwyd swydd ar gyfer Aseswr Peirianneg yng Ngholeg Gŵyr Abertawe, neidiais ar y cyfle gan fy mod yn credu’n gryf mewn gwerth prentisiaethau. Roeddwn hefyd yn awyddus i helpu pobl ifanc i wireddu eu breuddwydion o fewn y sector peirianneg. Mae bod yn aseswr yn fy ngalluogi i drosglwyddo fy ngwybodaeth, gan helpu dysgwyr i dyfu a gwella eu sgiliau a'u cynnydd eu hunain.”\nMae’r darlithydd Iechyd a Gofal Plant, Karen Llewellyn, sy’n gweithio yng Nghampws Gorseinon wedi cael ei henwebu ar gyfer categori’r Gradd, am y gwaith y cyflawnodd pan yr oedd yn fyfyriwr ym Mhrifysgol Y Drindod Dewi Sant.\nEnillodd Karen gymhwyster cyntaf (first) mewn gradd BA Addysg a Gofal Blynyddoedd Cynnar, ar ôl astudio am 15 mis yn unig. Mae hyn yn gyflawniad gwych wrth ystyried ei chyfrifoldebau personol ac addysgu.\n“Mae’n fraint fawr cael bod ar y rhestr fer ar gyfer y wobr hon,” meddai Karen, a gafodd wybod am ei henwebiad cyn gwyliau’r Nadolig. “Cyn ymuno â Choleg Gŵyr Abertawe fel darlithydd llawn amser yn 2013, roeddwn yn warchodwr plant cofrestredig am 13 mlynedd. Dwi’n teimlo’n angerddol dros y sector hwn ac yn teimlo’n gryf y dylwn drosglwyddo fy sgiliau a’m gwybodaeth i’r genhedlaeth nesaf o ymarferwyr.”\nMae Zahab Al Mabsali wedi cael ei enwebu ar gyfer gwobr yng nghategori’r Cyflawniad Arbennig. Cydnabyddir yr enwebiad hwn ei benderfyniad i gwblhau rhaglen addysgol cyn Safon Uwch, gan wella ei broffil graddau TGAU er mwyn symud ymlaen i wneud Safon Uwch.\nEr gwaethaf amgylchiadau personol anodd, mae Zahab wedi llewyrchu yn y Coleg.\nYn ystod ei flwyddyn astudiaeth cyn Safon Uwch, tyfodd hyder Zahab yn gyson ac roedd ei ddarlithwyr wrth eu boddau pan gwblhaodd y rhaglen gyda phresenoldeb a chanlyniadau ardderchog. Llwyddodd Zahab i olrhain ‘llwybr cyflym’ mewn dau bwnc a gwellhaodd ei raddau mewn dau bwnc arall – oblegid hyn, Zahab oedd y cyflawnydd uchaf yn ei ddosbarth.\nMae ei frwdfrydedd a’i lwybr i wella ei hun wedi creu argraff dda ar bawb sy’n cwrdd â Zahab. Braf yw dweud bod Zahab bellach wedi cofrestru ar gyfer raglen Safon Uwch i astudio Llywodraeth a Gwleidyddiaeth, Cymdeithaseg a’r Gyfraith.\n“Mae Zahab yn ymgorffori popeth y dylai’n system addysg ddarparu ar gyfer ei fyfyrwyr,” meddai’r Liz Edwards, y darlithydd a enwebodd Zahab ar gyfer y wobr. “Dylai Zahab fod yn eithriadol o falch bod pob aelod o staff sydd wedi’i ddysgu yn cefnogi’r penderfyniad o’i enwebu ar gyfer y wobr hon.”\n“Rwyf wrth fy modd bod Lizzie, Karen a Zahab wedi cael eu henwebu,” meddai Mark Jones, y Pennaeth. “Mae pob enwebiad yn haeddiannol, gan fod yr unigolion wedi dangos ymroddiad, ymrwymiad a brwdfrydedd i’w pynciau. Hoffwn ddymuno’r gorau iddynt yn y noson wobrwyo ar 31 Ionawr.”


Mae'r wefan hon wedi'i chynllunio er mwyn helpu sefydliadau bach a chanolig eu maint i sefydlu a chynnal y lefelau priodol o ddiogelwch ar gyfer systemau TG, dyfeisiau, busnesau a chyflogeion rhag materion sy'n ymwneud â diogelwch ar-lein a diogelwch gwybodaeth. Fodd bynnag, ar yr un pryd, mae hefyd angen i chi gael cymorth ar gyfer eich technoleg ... cyfrifiaduron a gweinyddion, dyfeisiau symudol, seilwaith, meddalwedd a chanolwedd. Mae'n hanfodol gwybod ble i gael cyngor o'r fath ... yn ogystal â chael ffynhonnell ddibynadwy o help os bydd rhywbeth yn mynd o'i le. Dylech ganfod ac ymgysylltu â chyflenwr cymorth TG dibynadwy sydd wedi cael ei argymell gan rywun rydych yn ymddiried ynddo, ac sy'n gallu dangos galluogrwydd cadarn i ddarparu cyngor ar ddiogelwch ac ar ddatrys problemau.\nWrth ddewis partner cymorth TG, gofynnwch am argymhellion gan gydweithwyr / cysylltiadau rydych yn ymddiried ynddynt, a gwiriwch eu henw da.\nDewiswch bartner cymorth sy'n meddu ar sgiliau a phrofiad sy'n berthnasol i'r dechnoleg y mae angen cymorth ar ei chyfer.\nDewis partner cymorth\nGofynnwch i gydweithwyr, cyflenwyr, sefydliadau masnach a chwmnïau eraill pwy maen nhw'n ei ddefnyddio.\nChwiliwch ar-lein am 'Gymorth TG' yn eich ardal.\nChwiliwch drwy gyfeiriaduron o arbenigwyr ardystiedig yn y dechnoleg y bydd angen cymorth ar ei chyfer. Er enghraifft, ar gyfer cynhyrchion Microsoft neu Apple, chwiliwch drwy eu cyfeiriadur o bartneriaid sy'n meddu ar gymwysterau fel Microsoft Certified Solutions Expert (MCSE) neu Apple Certified Support Proffesional (ACSP)\nChwiliwch am y canlynol:\nTystiolaeth o brofiad perthnasol.\nRhywun a all eich helpu wrth i chi dyfu neu wrth i'ch anghenion newid.\nPobl sy'n deall eich caledwedd a'ch meddalwedd.\nCyfeiriadau ac argymhellion.\nDealltwriaeth o fusnes yn ogystal â thechnoleg.\nPobl a all siarad eich iaith, sy'n egluro problemau mewn ffordd rydych yn ei deall.\nCwmnïau sydd â digon o adnoddau i ddiwallu eich anghenion.\nYng nghyd-destun cymorth seiberddiogelwch a gwybodaeth, os gallwch ddod o hyd i ddarparwr sy'n meddu ar y cymwysterau perthnasol ac sy'n aelod o gorff diwydiannol, gallech ddefnyddio'r darparwr hwnnw ar gyfer eich gofynion cymorth diogelwch TG a seiber / gwybodaeth.\nMae angen cytundeb ysgrifenedig arnoch – neu gontract cyfreithiol – sy'n diffinio mewn Saesneg plaen:\nBeth yn union y bydd y darparwr cymorth yn ei wneud i chi – a beth maen nhw'n disgwyl i chi ei wneud eich hun.\nAmserlen ar gyfer unrhyw waith prosiect a gaiff ei gynnal, er enghraifft pa mor hir y bydd yn ei gymryd i osod gweinydd newydd neu ddadgomisiynu hen un yn llwyr.\nCytundeb lefel gwasanaeth – pa mor gyflym y byddant yn ymateb i broblemau a'u datrys.\nPa lefel o gymorth ar ôl gwerthu y gallwch ei ddisgwyl os yw cyflenwi cyfarpar yn rhan o'r cytundeb.\nYn ddelfrydol, dadansoddiad cam wrth gam o unrhyw brosiect y byddant yn ei gynnal.\nStrwythur ac amcangyfrif clir o ffioedd, p'un a yw'n gyfradd sylfaenol neu'n seiliedig ar gyfradd ddyddiol


Y cyfle olaf i gystadlu am brif wobrau busnes y sir - Powys\nY cyfle olaf i gystadlu am brif wobrau busnes y sir\nMae trefnwyr Gwobrau Powys yn gwahodd busnesau ymhob cwr o'r sir i gystadlu am wobrwyau busnes y sir eleni.\nY dyddiad cau yw Dydd Llun 9 Gorffennaf, 2018\nLansiwyd Gwobrau Busnes Powys eleni, sef gwobrau a sefydlwyd yn 2009, yn Neuadd y Sir yn Llandrindod fis Mehefin yng nghwmni noddwyr a chyn-enillwyr y gwobrau.\nCynhaliwyd gwobrau'r llynedd yn Theatr Hafren yn y Drenewydd gyda Lucy Owen, cyflwynydd Wales Today ac X-Ray ar BBC Wales a'i gwr Rhodri Owen sydd yntau'n gyflwynydd teledu, yn arwain y seremoni.\nMae cyflwyno'r gwobrau'n gyfle i bob busnes, menter gymdeithasol ac elusen ym Mhowys gystadlu am gyfle i fod yn y rownd derfynol, yn gwmnïau bach neu fawr, newydd neu wedi'u hen sefydlu.\nDywedodd Ceri Stephens, Rheolwr Grwp Gweithgynhyrchu Canolbarth Cymru: "Mae Gwobrau Busnse Powys yn darparu llwyfan wych i fusnesau amlygu eu proffil. Bydd y rheiny sy'n cystadlu am y gwobrau'n cael eu beirniadu ar sail eu safonau rhagorol.\n"Mae'r gwobrau hefyd yn darparu fforwm cyhoeddus lle gall y busnesau sydd yn y rownd derfynol ddod at ei gilydd yng nghwmni arweinwyr busnes a'u cyfoedion i ddathlu'u llwyddiant ar y noson.\n"Budd y buddugwyr ar y noson hefyd yn cael budd o'r cyhoeddusrwydd lleol wrth i'r papura newydd a'r darlledwyr lleol a rhanbarthol sôn am y gwobrau. Bydd pawb sy'n cyrraedd y rownd derfynol yn derbyn ffilm fer broffesiynol am eu busnes, a gallant ddefnyddio hon yn eu cyhoeddusrwydd."\nMae'r ffurflenni cais ar gael nawr ar gyfer Gwobrau Busnes Powys 2018 a bydd penllanw'r gystadelueaeth yn cael ei ddathlu mewn cinio ffurfio yn Theatr Hafren jon Wener 28 Medi.\nDyma gategorïau Gwobrau Busnes Powys 2018:\n• Gwobr Sefydlu Busnes a noddir gan y County Times\n• Gwobr Entrepreneuriaeth a noddir gan Lywodraeth Cymru\n• Gwobr Ymroddiad Eithriadol i Hyfforddiant a noddir gan NiBS Ltd\n• Gwobr Twf ar gyfer Busnesau Bach a noddir gan Myrick Training\n• Gwobr Menter Gymdeithasol / Elusennol a noddir gan Gymdeithas Tai canolbarth Cymru Cyf\n• Gwobr Busnes Micro (Dan 10 o Weithwyr) a noddir gan y Cambrian News a'r Brecon & Radnor Express\n• Gwobr Rhagoriaeth mewn Arweinyddiaeth a Rheolaeth a noddir gan Nidec Control Techniques\n• Gwobr Mentor y Flwyddyn ym maes Croeso a Ffordd o Fyw a noddir gan Cambrian Training Company\n• Gwobr Twf a noddir gan Banc Datblygu Cymru\n• Gwobr Busnes Bach (Dan 30 o Weithwyr) a noddir gan Grwp Gweithgynhyrchu Canolbarth Cymru\n• Gwobr Masnach Ryngwladol a noddir gan Gyfreithwyr Lanyon Bowdler\n• Gwobr Technoleg ac Arloesedd a noddir gan Trax JH Ltx\n• Gwobr y Fusnes Twristiaeth Orau a noddir gan Grwp NPTC\n• Gwobr Busnes y Flwyddyn a noddir gan Gyngor Sir Powys\nYn ogystal â'r dyfarniadau uchod, bydd y Panel Beirniaid yn gallu dyfarnu gwobr ddisgresiynol, sef Dyfarniad y Beirniaid, i gydnabod cyflawniad neu unigolyn eithriadol sydd wedi dod i sylw'r beirniaid yn ystod eu hymweliadau, os nad oes modd eu cydnabod o fewn meini prawf llym y gwobrau eraill.\nCyngor Sir Powys sy'n noddi'r enillwyr cyffredinol, cystadleuwyr buddugol Busnes y Flwyddyn Powys 2018.\nMae rhagor o fanylion ar gael am yr holl wobrau ar ein gwefan www.powysbusinessawards.co.uk a dydd Llun 9 Gorffennaf 2018 yw'r dyddiad cau.


Archdderwydd yn dweud “Sori” am sarhau merched – Golwg360\n7 Awst 2018 am 11:54 Diweddarwyd 8 Awst 2018 am 07:43\nGeraint Lloyd Owen, Archdderwydd\nMae’r Archdderwydd a’r Orsedd wedi ymddiheuro am sylwadau a wnaeth yn ystod seremoni’r Coroni yn yr Eisteddfod ddoe (dydd Llun, Awst 6).\nMae’r Orsedd wedi cyhoeddi datganiad ar ran yr Archdderwydd, Geraint Llifon – Geraint Lloyd Owen – yn pwysleisio nad oedd rhai o’r sylwadau yn “adlewyrchiad o’i farn bersonol nac ychwaith o farn yr Orsedd”.\nFe gafodd yr Archdderwydd ei feirniadu am sylwadau yn sarhau merched ar ôl awgrymu na fyddai’r enillydd ddoe, Catrin Dafydd, wedi gallu gwneud dim heb gefnogaeth dynion.\nRoedd Catrin Dafydd ei hun wedi dweud nad oedd yn cytuno gyda rhai o’r pethau a ddywedodd Geraint Llifon.\nGwrthod gwneud sylw wnaeth yr Eisteddfod ei hun, gan fynnu mai’r Orsedd oedd yn cynnal y seremonïau.


Ymosodiad Salisbury – hylif oedd y ‘nwy nerfol’ – Golwg360\nYmosodiad Salisbury – hylif oedd y ‘nwy nerfol’\n17 Ebrill 2018 am 13:31\nRoedd y nwy nerfol a wenwynodd gyn-ysbïwr o Rwsia a’i ferch, wedi cael ei ddefnyddio ar “ffurf hylif”, yn ôl Llywodraeth Prydain.\nMae’r Adran Amgylchedd hefyd wedi cadarnhau mai dim ond “ychydig iawn” o’r sylwedd, sy’n perthyn i’r teulu Novichok, a gafodd ei ddefnyddio yn yr ymosodiad, a bod yr olion mwyaf ohono yng nghartref Sergei Skripal yn Salisbury, neu Gaersallog.\nMae disgwyl y bydd gwaith glanhau yn cael ei gynnal mewn naw safle yn y ddinas yn Swydd Wiltshire.\nMae mwy na mis wedi bod ers i Sergei Skripal a’i ferch, Yulia, gael eu canfod yn anymwybodol ar fainc yn y ddinas.\nMae Yulia Skripal bellach wedi’i rhyddhau o’r ysbyty, ac mae ei thad yn parhau i dderbyn triniaeth feddygol.


Amddiffyn rhag cam-drin ariannol - Y Gwasanaeth Cynghori Ariannol\nMae gan bawb yr hawl i gael annibyniaeth ariannol. Os yw’ch partner yn rheoli’ch arian neu’n mynd i ddyled yn eich enw chi, mae hyn yn gam-drin ariannol. Ond nid oes raid i chi frwydro ymlaen ar eich pen eich hun. Dyma rai o’r pethau y gallwch eu gwneud a lle i fynd am help a chymorth.\nCoronafeirws a cham-driniaeth ariannol\nBeth yw cam-drin ariannol?\nPoeni am daliadau sengl Credyd Cynhwysol?\nBle gallwch chi gael cyngor\nSut i adael yn ddiogel\nAllai gael cymorth cyfreithiol?\nBle i gael arian parod mewn argyfwng\nPethau i’w hystyried\nMynediad trydydd parti\nYmdrin â dyledion\nDiogelu eich arian yn ystod ysgariad neu wahaniad\nOeddech chi’n gwybod\nOs ydych angen cymorth a chyngor, mae Boots wedi gwneud eu hystafelloedd ymgynghori yn eu fferyllfeydd ar gael fel llefydd diogel i ddioddefwyr trais yn y cartref. Dysgwch fwy a dewch o hyd i’ch lleoliad agosaf ar wefan Boots.\nMae sefyllfa’r coronafeirws yn gyfnod heriol i lawer o bobl, ond mae’n heriol tu hwnt os ydych yn profi cam-driniaeth domestig ac ariannol.\nEfallai bydd hunan-ynysu yn cynyddu’r pŵer sydd gan gamdrinwyr, a chynyddu’r cyfleoedd i reoli eu dioddefwyr. Gall hyn gynnwys:\nrheoli neu eu gwneud hi’n anodd i chi weithio o gartref\ngwrthod rhannu cyfrifoldebau gofal plant\neich atal chi rhag defnyddio ffonau symudol neu liniaduron\neich gorfodi i dorri lawr ar hanfodion megis gwresogi neu fwyd\neich atal rhag cysylltu â ffrindiau neu deulu.\nGallwch ddod o hyd i lawer o wybodaeth ddefnyddiol yn y canllaw Goroesi Cam-drin Economaidd ar gyfer cam-driniaeth economaidd a’r coronafeirws.\nMae cam-drin ariannol yn fath o gam-drin domestig. Mae’n drosedd a dylid ei adrodd i’r heddlu.\nMae sawl ffurf wahanol o gam-drin ariannol, felly bydd yn edrych yn wahanol mewn gwahanol berthnasau.\nYn aml partner fydd yn cyflawni’r camdriniaeth, ond gall hefyd ddod o berthnasau eraill, fel aelodau o’r teulu, ffrindiau a gofalwyr.\nEfallai y bydd rhywun sy’n cam-drin yn eich atal rhag rheoli’ch arian fel ffordd o geisio eich rheoli chi.\nEfallai y bydd yn gorfforol dreisgar hefyd, ond nid yw hynny’n wir bob amser.\nGall cam-drin ariannol yn y cartref – os oes trais corfforol neu agwedd ymosodol neu beidio – beri ichi deimlo’n unig, yn brin o hyder a chaeth.\nGall cam-drin ariannol gan aelod o’r teulu, ffrind, partner neu ofalwr edrych fel hyn:\nrhywun yn codi arian neu gael credyd yn eich enw heb eich gwybodaeth neu ganiatâd\nrhywun yn eich gorfodi i drosglwyddo rheolaeth o’ch cyfrifon\nrhywun yn cyfnewid eich pensiwn neu sieciau eraill am arian heb eich awdurdod\nrhywun yn ychwanegu ei enw i’ch cyfrif\nrhywun yn gofyn i chi newid eich ewyllys\nrhywun yn cynnig prynu eich siopa neu dalu’ch biliau i chi, ond fyddwch chi ddim yn gweld hyn yn digwydd\nrydych yn cael eich atal rhag gweld ffrindiau a theulu eraill.\nGall cam-drin ariannol gan bartner edrych fel hyn:\nmae’n eich stopio rhag gweithio, neu ddychwelyd i’r gwaith\nmae’n eich stopio rhag mynd i’r coleg neu brifysgol\ngofynnir i chi roi cyfiawnhad o bob un peth fyddwch chi’n ei wario\nnid ydych yn gallu cael mynediad at eich cyfrifon darparwr gwasanaethau ariannol mwyach\nmae’ch partner wedi eich atal rhag gwario ar eitemau hanfodol\nmae wedi cymryd cardiau credyd a/neu fenthyciadau yn eich enw\nmae wedi gwario cyllideb eich cartref ar bethau heb roi gwybod i chi\nmae’ch partner wedi rhoi’r biliau i gyd yn eich enw chi.\nDylech sylweddoli fod cymryd y camau cyntaf hyn yn ddewr iawn. Efallai ei fod yn frawychus, ond does dim rhaid i chi wneud hyn ar ben eich hun.\nMae yna ffyrdd y gall eich banc, cymdeithas adeiladu, darparwr benthyciadau a darparwr gwasanaethau ariannol eraill eich helpu. Mae’n bwysig iawn siarad gyda rhywun.\nGyda chyflwyniad Credyd Cynhwysol yng Nghymru, Lloegr a’r Alban, mae nifer o’r budd-daliadau presennol a chredydau treth yn cael eu cyfuno yn un taliad misol.\nBydd cyplau sy’n byw gyda’i gilydd yn gwneud hawliad ar y cyd am Gredyd Cynhwysol ac fel arfer bydd yn cael ei dalu i un cyfrif banc.\nBydd Budd-dal Plant yn aros fel budd-dal ar wahân y tu allan i Gredyd Cynhwysol.\nPan fyddwch yn gwneud eich hawliad, fe ofynnir i chi i ba gyfrif banc yr ydych am i’ch arian gael ei dalu iddo. Os oes gennych blant, your bydd eich hyfforddwr gwaith yn dweud wrthych y dylai’ch taliad Credyd Cynhwysol fynd i mewn i gyfrif banc y prif ofalwr.\nOs nad ydych chi a’ch partner yn cytuno ar gyfrif ar gyfer eich taliadau Credyd Cynhwysol, yna bydd y Ganolfan Byd Gwaith yn enwebu un.\nOs ydych yn poeni bod eich partner yn rheoli’ch holl incwm o fudd-daliadau gan eich gadael chi (a’ch plant) heb unrhyw arian parod, dylech ofyn i rywun yn y Ganolfan Waith.\nGallwch drefnu i’ch Credyd Cynhwysol gael ei dalu i’ch cyfrif eich hunan neu ei rannu’n daliadau ar wahân.\nY ffordd honno, byddwch yn cael arian i chi’ch hunan (a’ch plant) a bydd eich partner yn cael taliad ar wahân.\nMae hwn yn opsiwn i bawb mewn ‘amgylchiadau eithriadol’, er enghraifft unrhyw un sydd mewn perygl o gam-drin domestig neu ariannol.\nMae yna swyddogion cymorth camdriniaeth ddomestig ym mhob Canolfan Byd Gwaith yn y DU. Maent wedi’u hyfforddi i’ch helpu i ddelio â’r sefyllfaoedd hyn ac yn cynnig cymorth ymarferol os oes angen hynny arnoch.\nOs ydych chi neu eich plant mewn perygl dybryd, ffoniwch yr heddlu ar 999. Os na allwch siarad, ffoniwch 999 wedi’i ddilyn gan 55 i nodi eich bod angen help, ond na allwch siarad.\nOs nad yw’r perygl yn un brys, mae nifer o sefydliadau a all roi help a chyngor i chi.\nGall Cymorth i Ferched gynnig help a chymorth os ydych yn dioddef cam-drin ariannol.\nEfallai y bydd eich sefydliad Cymorth i Ferched lleol hefyd yn gallu cymeradwyo cyfreithiwr addas os oes angen un arnoch.\nGallwch gael gwybodaeth ar eu gwefannau neu trwy ffonio eu llinell gymorth.\nYn Lloegr ewch i wefan Cymorth i Ferched neu ffoniwch Linell Gymorth Genedlaethol Rhadffôn 24 Awr Trais yn y Cartref (a redir mewn partneriaeth rhwng Cymorth i Fenywod a Refuge) ar 0808 2000 247.\nYng Nghymru ewch i wefan Cymorth i Ferched Cymru neu ffoniwch Linell Gymorth Genedlaethol Rhadffôn 24 Awr Trais yn y Cartref Cymru ar 0808 80 10 800.\nYng Ngogledd Iwerddon ewch i wefan Cymorth i Ferched neu ffoniwch Linell Gymorth Genedlaethol Rhadffôn 24 Awr Trais yn y Cartref ar 0808 802 1414.\nYn yr Alban ewch i wefan Cymorth i Ferched yr Alban neu ffoniwch Linell Gymorth Genedlaethol Rhadffôn 24 Awr Trais yn y Cartref ar 0800 027 1234.\nLlinell Gyngor i Ddynion\nFfoniwch y Llinell Gyngor i Ddynion ar 0808 8010 327. Mae am ddim o linellau tir a’r mwyafrif o ffonau symudol.\nMae’n cynnig cefnogaeth emosiynol, cyngor ymarferol a gall eich cyfeirio at wasanaethau eraill i gael help arbenigol.\nFel arall, gallwch ymweld â gwefan Llinell Gyngor i Ddynion.\nLlinell Gymorth Cam-drin yn y Cartref Genedlaethol LGBT+\nCefnogaeth emosiynol ac ymarferol ar gyfer pobl LGBT+ sy’n profi cam-drin domestig, emosiynol neu ariannol.\nFfoniwch nhw ar 0800 999 5428, neu anfon e-bost at help@galop.org.uk\nNeu gallwch ymweld â gwefan Galop ar gyfer help i ddelio gyda cham-drin domestig.\nOs ydych am adael eich partner, mae cyfres o gamau y gallwch eu cymryd i sicrhau eich diogelwch a gwneud yn siŵr y bydd eich sefyllfa ariannol mor hylaw â phosibl:\nCysylltwch â chyfreithiwr cyfraith teulu.\nCadwch gofnod o bob digwyddiad. Tynnwch ffotograffau o unrhyw niwed corfforol i chi, eich cartref neu bethau sy’n eiddo i chi.\nAdroddwch am bob digwyddiad wrth eich heddlu lleol a’r meddyg fel eu bod yn cadw cofnod\nGwnewch gynllun diogelwch rhag ofn y bydd angen i chi adael eich cartref mewn argyfwng.\nCasglwch ddogfennau pwysig (gweler isod), cyn rydych angen gadael.\nOs ydych chi am wahanu oddi wrth eich partner, ceisiwch gasglu’r gwaith papur pwysig at ei gilydd cyn y bydd angen i chi adael. Efallai y byddwch angen rhywfaint o’r rhain i allu gwneud cais am gymorth cyfreithiol.\nCeisiwch ddod o hyd i:\nslipiau cyflog, llythyrau dyfarniad budd-dal neu brawf o addysg neu ddarparwyr hyfforddiant\ndogfennau treth fel eich P60 a P45\ntystysgrifau geni (i chi a’ch plant), a thystysgrif priodas\ndogfennau’n dangos perchenogaeth o unrhyw feddiannau\nbiliau cardiau credyd a biliau eraill sydd yn eich enw chi neu mewn enwau ar y cyd\nOs nad yw’n bosibl – neu os nad yw’n ddiogel – i gymryd y rhai gwreiddiol, yna ceisiwch wneud copïau, neu ysgrifennu gwybodaeth allweddol fel rhifau cyfrifon ar bapur.\nOnd ni ddylech gymryd gwybodaeth na allwch gael mynediad ati yn rhwydd (er enghraifft, ni ddylech fynd ar gyfrifiadur eich partner heb ei g/chaniatâd).\nEfallai y byddwch yn gallu cael cymorth cyfreithiol i dalu costau cyngor cyfreithiol am gymryd camau cyfreithiol i’ch amddiffyn chi a’ch plant.\nGall hyn gynnwys cymorth cyfrieithiol i ysgaru neu ddiddymu eich partneriaeth sifil. Darganfyddwch fwy yn ein canllaw i helpu i dalu ffioedd cyfreithiol ar ysgariad neu ddiddymiad.\nChwiliwch am gyfreithiwr sy’n cymryd achosion cymorth cyfreithiol. Gallwch ddod o hyd i un ar wefan Cymdeithas y Cyfreithwyr.\nI brofi cymhwyster am gymorth cyfreithiol byddwch angen copiau o rai dogfennau pwysig. Mae rhai o’r rhain wedi’u rhestru uchod. Gallwch hefyd gael mwy o wybodaeth ar Gov.uk.\nOs oes rhaid ichi adael ar frys ac nad oes gennych fynediad at arian parod, cysylltwch â’ch awdurdod lleol (neu’r weinyddiaeth ddatganoledig yng Nghymru) i wirio a allant eich helpu â chymorth brys.\nOs ydych chi’n byw yn Lloegr, gweler y map rhyngweithiol hwn ar wefan Cymdeithas y Plant i ddod o hyd i’ch cynllun cymorth lles lleol.\nOs ydych yn byw yng Nghymru, dysgwch a ydych yn gymwys i gael Taliad Cymorth mewn Argyfwng gan Lywodraeth Cymru o’r Gronfa Cymorth Dewisol.\nOs ydych yn byw yng Ngogledd Iwerddon, ewch at wefan Llywodraeth Gogledd Iwerddon i gael gwybodaeth am fenthyciadau argyfwng.\nOs ydych chi’n byw yn yr Alban, dysgwch a allwch gael Grant Argyfwng gan y Gronfa Lles Albanaidd ar wefan Llywodraeth yr Alban.\nCyfrineiriau a diogelwch – Os ydych chi wedi rhoi cyfrineiriau i bartner, aelodau o’r teulu, ffrindiau ac ati. Mae’n bwysig eu newid ar unwaith fel nad yw’r sawl sy’n eich cam-drin yn cael mynediad at eich cyfrifon personol.\nDarllenwch fwy ar sut ydych chi’n creu cyfrinair cryf.\nLlythyrau a datganiadau banc – Os yn bosibl, ceisiwch feddwl ble mae eich holl ddogfennau pwysig. Bydd hyn yn ei gwneud yn llawer haws i chi agor cyfrifon newydd, hawlio budd-daliadau neu ymgeisio am swyddi yn y dyfodol.\nOs nad ydych yn gwybod ble mae’r pethau yma neu os na allwch ddal eich gafael arnynt, mae yna bethau y gallwch wneud o hyd. Ceisiwch nodi neu gofio unrhyw wybodaeth neu rifau pwysig fel y bydd darparwyr cyfrifon yn gallu’ch helpu i ddod o hyd iddynt ar y system, er enghraifft eich rhif Yswiriant Gwladol a rhif cyfrif. Bydd hyn yn ei gwneud yn haws i’ch darparwr gwasanaethau ariannol eich canfod ar eu system.\nCadw eich gwybodaeth yn ddiogel\nDydych chi ddim eisiau i wybodaeth gan eich darparwyr gwasanaethau ariannol gyrraedd y dwylo anghywir. Meddyliwch am ble mae eich llythyrau, ac i ble maent yn cael eu postio.\nOs nad ydych chi eisiau iddynt fynd i’r un cyfeiriad, holwch eich darparwr gwasanaethau ariannol i’w hanfon i rywle arall.\nMae’n bwysig nodi y gall rhai trafodion ar eich datganiadau banc ddatgelu eich lleoliad (fel pa beiriannau codi arian ydych chi wedi defnyddio), felly mae’n bwysig cadw’r wybodaeth yma mor ddiogel â phosibl.\nCyfrifon ar y cyd – Os oes gennych gyfrif ar y cyd gyda’ch partner neu gyn-bartner, gallwch siarad gyda’ch banc neu gymdeithas adeiladu am eich dewisiadau.\nOs ydych chi’n poeni am dynnu arian o’ch cyfrif heb eich caniatâd, gallwch ofyn i’ch banc neu gymdeithas adeiladu weithredu ar gyfarwyddiadau gan ddau ddeiliad neu bob deiliad y cyfrif. Mae hyn yn golygu na all taliadau fynd allan heb gyfarwyddyd ar y cyd, ar lefel ymarferol gallai hyn olygu y bydd eich taliadau rheolaidd, cardiau a mynediad ar-lein yn cael eu hatal.\nNoder, gall y sawl sy’n eich cam-drin hefyd atal eich cyfrif ar y cyd gan gyfyngu mynediad at eich arian. Gallwch wirio sut ydych wedi’ch cysylltu’n ariannol i rywun trwy gyrchu eich adroddiad credyd ar-lein am ddim.\nDarllenwch fwy am gael trefn ar eich cyfrifon banc ar y cyd yswiriant a biliau\nAgor cyfrif newydd – Efallai yr hoffech agor cyfrif newydd gan y bydd hyn yn helpu gwahanu eich arian chi o’r sawl fu’n eich cam-drin.\nOs nad ydych chi eisiau i’ch dogfennau personol gael eu danfon i’ch cartref, siaradwch â’ch darparwr am gael eu postio i rywle arall.\nI agor cyfrif banc newydd, bydd angen i chi ddarparu prawf hunaniaeth a chyfeiriad amgen. Os na allwch chi gael gafael ar y dogfennau hyn, esboniwch eich sefyllfa i’ch darparwr gwasanaethau ariannol i weld sut all helpu. Yn aml gall dderbyn llythyrau gan loches, gweithiwr cymdeithasol neu awdurdod lleol.\nAdolygwch eich taliadau – Os nad ydych chi’n siŵr beth sy’n dod i mewn ac allan o’ch cyfrif banc, cysylltwch â’ch darparwr a gall eich helpu i gyfrifo hyn. Efallai y byddai’n syniad da i lenwi cynllunydd cyllideb, all eich helpu i gynllunio eich arian ychydig yn fwy, fel eich bod yn gwybod ble ydych chi gyda chyllid o ddydd i ddydd. https://www.moneyadviceservice.org.uk/en/tools/budget-planner\nGraddiad credyd – Gall llawer o newidiadau ariannol effeithio ar eich graddiad credyd gryn dipyn. Pryd bynnag byddwch yn gwneud cais am orddrafft, cerdyn credyd a benthyciad, cofnodir hyn ar eich adroddiad credyd.\nGall colli ad-daliadau, mynd dros eich terfyn credyd neu gymryd llawer o gredyd newydd effeithio’n negyddol ar eich adroddiad.\nGallai hyn i gyd olygu y bydd eich graddiad credyd wedi ei effeithio gan eich cam-drin ariannol – yn arbennig os oes rhywun wedi cymryd credyd yn eich enw.\nMae’n bwysig cadw llygad ar eich sgôr credyd oherwydd gallai graddiad isel ei gwneud yn anoddach i chi wneud cais am gredyd yn y dyfodol. Darllenwch ein canllaw graddiad credyd a fydd yn esbonio popeth sydd angen i chi ei wybod.\nYn gyffredinol, os oes gennych chi gerdyn credyd, bydd un ohonoch wedi ymgeisio amdano mewn un enw’n unig a dyma fyddai ‘prif ddeiliad y cerdyn’.\nYn wahanol i gyfrifon ar y cyd, dim ond prif ddeiliad y cerdyn sy’n gyfrifol am y cerdyn hyd yn oed os yw’r person arall yn gwario arno, neu os oes gan y person yma gerdyn atodol fel ‘ail ddeiliad cerdyn’. Yn gyfreithiol ni fydd rhaid i’r ail ddeiliad cerdyn dalu unrhyw beth yn ôl.\nOs mai chi yw prif ddeiliad y cerdyn, efallai yr hoffech dynnu’r person arall o’ch cyfrif i’w atal rhag gwario rhagor o arian.\nOs ydych chi angen cefnogaeth ychwanegol, efallai yr hoffech chi roi mynediad atodol i rywun yr ymddiriedir ynddo i’ch cyllid. Gall hyn fod yn arbennig o ddefnyddiol os nad ydych chi’n gallu mynd i’r gangen ar bob cyfle, angen rhywun i ffonio neu siarad gyda rhywun yn eich banc neu gymdeithas adeiladu neu os nad ydych yn teimlo’n hyderus i wneud hyn eich hun.\nOs oes gennych chi forgais ar y cyd gyda’r sawl sy’n eich cam-drin, byddech yn dal i fod yn gyfartal gyfrifol am ad-daliadau’r morgais.\nOs oes angen, gallwch siarad gyda darparwr eich morgais a chael datganiad gyda’r balans sy’n weddill ac anfon gwybodaeth talu i gyfeiriad arall.\nBydd rhai pobl sy’n cam-drin yn cymryd benthyciadau, gorddrafftiau neu gardiau credyd yn eich enw, neu’n defnyddio eich eiddo yn erbyn benthyciad, naill ai gyda neu heb eich gwybodaeth a chaniatâd.\nMae’n werth edrych ar eich adroddiad credyd am ddim ar-lein i weld pa gredyd sydd yn erbyn eich enw. Os ydych chi’n meddwl bod cyfrifon eraill wedi eu hagor yn eich enw, gallwch hefyd gofrestru gyda Cifas, sy’n darparu gwasanaeth Cofrestru Amddiffynnol a fydd yn cysylltu â chi i ddilysu unrhyw geisiadau cyfrif pellach yn eich enw.\nOnd dylid nodi y gallai cofrestru gyda Cifas arafu ceisiadau am gredyd gan y bydd angen iddynt wirio’r cais â llaw.\nOs ydych yn cael anhawster gyda dyledion, gall fod yn anodd gwybod ble i droi. Serch hynny, gyda llawer iawn o wasanaethau cynghori rhad ac am ddim ar gael ledled y DU, gallwch ddod o hyd i gymorth sy’n addas ar eich cyfer chi.\nDysgwch sut i Amddiffyn eich cyllid yn ystod ysgariad neu ddiddymiad neu amddiffyn eich arian yn ystod gwahaniad os oeddech chi’n cyd-fyw.\nAmddiffyn eich arian mewn henaint neu os byddwch yn sâl\nAm ragor o wybodaeth gallwch lawrlwytho’r canllaw UK Financeopens in new window hwn at sut all cwmnïau gwasanaethau ariannol helpu os byddwch yn dioddef cam-drin ariannol.


Hwb Gwyddorau Bywyd Cymru Cyf Penodi Cyfarwyddwr Anweithredol (NED) (2 swydd) (gyda phrofiad o wyddorau bywyd neu’r diwydiant technoleg iechyd) -\nSwydd Wag -- Hwb Gwyddorau Bywyd Cymru Cyf Penodi Cyfarwyddwr Anweithredol (NED) (2 swydd) (gyda phrofiad o wyddorau bywyd neu’r diwydiant technoleg iechyd)\nBydd aelodau’n derbyn £282 y dydd (hyd at uchafswm o £15,000 y flwyddyn) (Pro rata)\nMae’r Gweinidog Iechyd a Gwasanaethau Cymdeithasol yn dymuno penodi Aelod o Fwrdd Hwb Gwyddorau Bywyd Cymru Cyf. Ar gyfer y swydd hon, ceisir ymgeiswyr sydd â diddordeb yn y sector Gwyddorau Bywyd, gyda phrofiad penodol o’r gwyddorau bywyd neu’r diwydiant technoleg iechyd.\nDyma rôl y Bwrdd\nIs-bwyllgor Adnoddau Dynol a Thaliadau (HRRC) a chadw gwybodaeth yn gyfoes ynghylch unrhyw fater sy’n codi\nProfiad o weithredu ar lefel uwch o fewn sefydliad gwyddorau bywyd neu dechnoleg iechyd, neu berchennog busnes yn y naill faes neu’r llall.\nDiddordeb amlwg mewn canfod ffyrdd newydd i ddiwydiant gynorthwyo iechyd a gofal cymdeithasol.\nProfiad o ddatblygu cynnyrch arloesol ar gyfer eu mabwysiadu o fewn lleoliad iechyd neu ofal cymdeithasol.\nProfiad o gynorthwyo twf busnes gwyddorau bywyd neu dechnoleg iechyd.\nGwybodaeth o sectorau arloesol allweddol ar gyfer iechyd.


Mae menywod Mwslemaidd yn lleiafrif oddi mewn i leiafrif, ac yn wynebu tair lefel o wahaniaethu: bod yn fenyw, bod yn fenyw Fwslemaidd, a bod yn fenyw Fwslemaidd sy’n gwisgo dillad sy’n dynodi ei chrefydd.\nCaiff rhyddid i ferched Mwslemaidd ei fesur yn ôl y graddau y mae codau gwisg y merched hynny’n cydymffurfio â’r safonau sy’n dderbyniol yn y Gorllewin. Mae llawer o Orllewinwyr yn tybio nad dewis y merched eu hunain yw gwisgo dillad sy’n cyd-fynd â’u ffydd. Mae’r syniad hwn yn gwadu gallu menywod Mwslemaidd i weithredu, ac i ddewis gwisgo’r hijab a dillad diymhongar. Yn ogystal â stereoteipio o’r fath, cafodd gwisgoedd Islamaidd yn y DG eu cysylltu hefyd gan rai elfennau o gyfryngau’r DG – mewn modd negyddol – â phryderon am fewnfudo a therfysgaeth. Cafodd y cysylltiad traddodiadol ei drawsffurfio – o gysylltiad crefyddol i gysylltiad gwleidyddol; pan fydd menyw’n gwisgo hijab, mae hi’n troi’n Fwslim gweladwy ac yn darged ar gyfer Islamoffobia. Mae’r rhwystrau wrth geisio integreiddio’n gymdeithasol yn cynyddu, felly, wrth i rywun ddewis hunan-adnabod fel Mwslim.\nTrwy gynnig cynrychioliad cymdeithasol gwahanol, mae delweddau’r prosiect hwn yn ceisio ennyn deialog oddi mewn i’r gymuned Orllewinol. Cytunodd y merched yn y delweddau hyn i gael tynnu eu lluniau yn eu mannau gwaith neu hamdden am eu bod yn awyddus i oresgyn stereoteipiau a dangos sut y maent yn integreiddio â chymdeithas. Roedd cyfweliadau â’r merched hefyd yn elfen bwysig, er mwyn personoli a rhoi cynfas ehangach i’w profiadau – er mwyn y merched eu hunain ac er budd i’r gynulleidfa. Mae’r dyfyniadau a ddewiswyd yn cyfarch y gynulleidfa’n uniongyrchol, ac yn gwahodd pobl i herio eu rhagdybiaethau.\nMae ffaith bod 80% o’r adroddiadau a wneir am gam-drin corfforol yn cael eu gwneud gan ferched Mwslemaidd yn dystiolaeth barod o’r ffaith nad oes yna ddigon o addysg ac ymwybyddiaeth o’r ffydd Islamaidd ym Mhrydain. Ymhellach, mae sylwadau negyddol am Fwslemiaid ar y cyfryngau Prydeinig yn gorbwyso sylwadau cadarnhaol o ffactor o ryw 21:1. Mae hwn yn un o’r ffactorau pennaf sy’n cyfrannu at gynnydd Islamoffobia.\nMae’r prosiect hwn yn archwilio hunaniaeth merched Mwslemaidd y mae’n rhaid iddyn nhw eu hamddiffyn eu hunain ac addysgu pobl eraill am Islamoffobia. Mae dillad pob cyfranogwr yn dangos yr amrywiaeth eang o wisgoedd y mae merched Mwslemaidd yn dewis eu gwisgo. Yn y cyfryngau, defnyddiwyd rhyw fath o ffurfwisg generig i stereoteipio ac i awgrymu bod pob Mwslim yn gwisgo fel Arab. Dyw hynny ddim yn wir, wrth gwrs: crefydd nid diwylliant yw Islam.\nEs ati i greu delweddau o fenywod Mwslemaidd grymus ac ymgorffori’r rhain mewn adeiladau Gorllewinol o bwys yng Nghaerdydd. Dewisais yn benodol adeiladau sy’n cynrychioli’r Gorllewin, o safbwynt diwylliant, hanes, addysg, llywodraethiant a chyfryngau. Amlygir y sefydliadau hyn er mwyn dangos y byddai hyrwyddo Islam mewn modd cadarnhaol, ac ar raddfa eang, yn cael effaith sylweddol; mae pob un o’r sefydliadau dan sylw yn cael ei barchu yn ei ffordd ei hun ac yn meddu ar ei gynulleidfa benodol ei hun.\nWrth greu fy mhortreadau, ceisiais ddefnyddio golau naturiol er mwyn creu cysgodion ac aroleuo lle’r oedd hynny’n fodd i ychwanegu at fy neges. Defnyddir aroleuo i greu gwrid sanctaidd – ‘Noor’ – ar wyneb pob cyfranogwr, i fynegi eu safiadau nhw yn erbyn gwahaniaethu, ynghyd â’u balchder o’u ffydd. Mae’r cysgodion yn cynrychioli’r tywyllwch sydd i’w weld mewn syniadau Islamoffobig a’r ymddygiad sy’n deillio o hynny.\nRoedd yr holl gyfranogwyr yn cytuno gyda’r datganiad bod Islam wedi cael ei gamddehongli gan lawer a bod angen gwneud mwy i oleuo ac i addysgu pobl am wir neges Islam, sef heddwch.


“Siomedig iawn” bod y Cofis yn colli cyfle i chwarae yn Ewrop – Caernarfon360\n“Siomedig iawn” bod y Cofis yn colli cyfle i chwarae yn Ewrop\nY tymor wedi dod i ben yn fuan, a’r cyfle i gymhwyso ar gyfer Ewrop wedi diflannu\nLlun Clwb Pêl-droed Caernarfon\nYn dilyn y siom o fethu allan ar y cyfle i chwarae yng Nghynghrair Europa y tymor nesaf mae Paul Evans, Cadeirydd Clwb Pêl-droed Tref Caernarfon wedi dweud fod y clwb nawr yn edrych tua’r dyfodol.\n“Dydy’r clwb erioed wedi bod i Ewrop a dyna oedd ein nod ni o ddechrau’r tymor eleni, felly rydan ni’n siomedig iawn”, meddai Paul Evans.\n“Ond yr un yw ein nod. Adeg yma blwyddyn nesa dwi’n gobeithio bydd y clwb yn cyrraedd Ewrop am y tro cyntaf, ond y peth pwysicaf ar hyn o bryd yw bod pawb yn saff.”\nYn dilyn penderfyniad Cymdeithas Bêl-Droed Cymru i ddirwyn y tymor i ben yn sgil y coronafeirws, Cei Connah sydd wedi ennill Uwch Gynghrair Cymru eleni.\nMae’n golygu mai Cei Connah sy’n cipio lle Cymru ar gyfer gemau rhagbrofol Cynghrair y Pencampwyr.\nY Seintiau Newydd sy’n gorffen yn ail, a’r Bala yn drydydd a bydd y ddau dîm yn chwarae yng Nghynghrair Europa y tymor nesaf, ynghyd â’r Barri sy’n cipio’r lle sydd wedi’i neilltuo ar gyfer enillwyr Cwpan Cymru.\nMae Clwb Pêl-droed Caernarfon yn bumed yn y gynghrair, ac er iddyn nhw gyrraedd rownd cyn derfynol Cwpan Cymru cafodd y gemau hynny eu gohirio oherwydd y pandemig.\nEglurodd Paul Evans bod Clwb Pêl-droed Caernarfon yn siomedig o golli allan ar y pedwerydd safle.\nMi fyddai chwarae yn Ewrop wedi bod werth tua £180,000 i’r Cofis, ac wedi creu pennod newydd yn hanes y clwb.\n“Mae gan y clwb record dda yn erbyn y Barri, ac er mae’r penderfyniad iawn oedd hi i ddirwyn y tymor i ben yn sgil y coronafeirws, dw i’n siomedig iawn – roedd cyfle go-iawn gennym i fynd i Ewrop eleni.\n“Byddai’r arian fyddai’r clwb wedi ei dderbyn am chwarae yn Ewrop wedi gwneud gwahaniaeth mawr i ni fel clwb.\n“Fel clwb cymunedol ryda ni’n ddibynnol ar arian o’r giât a gan noddwyr.\n“Wrth gwrs, does neb yn gwybod sut bydd hyn yn effeithio ar y tymor nesaf, ond mae’n bosib bydd hi’n anodd ar gwmnïau bach lleol i barhau i noddi ni fel clwb.\n“Byddai’r arian o Ewrop wedi gwneud gwahaniaeth i ni ar y cae, ond hefyd o fewn y gymdeithas.”\nDiolch i’r Cofi Army\nPwysleisiodd y cadeirydd ei fod yn cytuno gyda’r dewis i orffen y tymor yn gynnar, a bod yna bethau pwysicach yn y cyfnod yma na phêl-droed.\n“Byswn i’n licio diolch i’r Cofi Army am eu cefnogaeth, a galla i eu sicrhau bod dim byd wedi newid. Pan fydd pêl-droed yn dychwelyd byddwn ni’n rhoi tîm allan y gallwn ni fod yn falch o honno.\n“Mae’r polisi o chwarae hogiau lleol yn parhau, ac rydan ni’n edrych ymlaen i weld talant gorau’r ardal yn dychwelyd i’r Oval.”\nYchwanegodd Paul Evans ei fod yn siomedig hefyd mai ar wefannau cymdeithasol cafodd clybiau wybod y newyddion fod y gynghrair wedi dod i ben, ond ei fod bellach wedi derbyn ymddiheuriad Cymdeithas Bêl-droed Cymru am hyn.


Cyhoeddi enillwyr y gwobrau celf - BBC Cymru Fyw\nCyhoeddi enillwyr y gwobrau celf\nFfynhonnell y llun, james morris\nDisgrifiad o’r llun, Gwaith Penseiri John Pardey yw'r tŷ yma yn Sir Benfro\nMae enwau rhai o enillwyr cyntaf Eisteddfod Sir Ddinbych wedi eu cyhoeddi, a'r rheini ym maes celf.\nPenseiri John Pardey yw enillwyr y Fedal Aur am Bensaernïaeth ac mae merched wedi dod i'r brig mewn tair cystadleuaeth.\nMae'r Fedal Aur am Gelfyddyd Gain yn mynd i Josephine Sowden, y Fedal Aur am Grefft a Dylunio i Theresa Nguyen o Birmingham a Becca Voelcker o Garndolbenmaen sy'n derbyn yr Ysgoloriaeth Artist Ifanc.\nDywedodd Ms Voelcker ei bod hi'n falch o allu "cynnig rhywbeth yn ôl i Gymru".\nAdeilad yn Sir Benfro gafodd ei ddylunio gan Penseiri John Pardey sy'n ennill y wobr am bensaernïaeth.\nTŷ pum stafell yw Trewarren, sydd wedi ei adeiladu ar ochr ogleddol moryd Nanhyfer.\nMae gan y tŷ strwythur carreg sy'n wynebu'r gogledd ble mae'r ystafelloedd llety, tra bod y gofodau byw mewn strwythur coed i'r de.\nRoedd yna unfrydedd mai Trewarren oedd yn haeddu'r fedal a dywedodd y detholwyr: "Dewiswyd y tŷ hwn ar gyfer Y Fedal Aur am ei eglurder o ran cysyniad, ei gyflawniad gogoneddus a'r berthynas ofalus rhwng safle a gosodiad."\n"Er yn perthyn i'w gyfnod, mae'n rhan o bensaernïaeth Gymreig frodorol draddodiadol ac mae'n cyfleu awyrgylch lle arbennig."\nDisgrifiad o’r llun, Mae gwaith Josephine Sowden wedi denu llawer o ganmoliaeth\nGwneuthurwraig ffilmiau o Wlad yr Haf, Josephine Sowden sy'n mynd â'r wobr am gelfyddyd gain, am fideo perfformiadol o'r enw Lili'r Maes.\nMae Ms Sowden ar ben ei digon gyda'r wobr, yn enwedig gan ystyried mai hwn oedd y tro cyntaf iddi gystadlu yn yr Eisteddfod Genedlaethol.\n"Mae Lili'r Maes, yn waith meddylgar dwfn sy'n dangos gweledigaeth unigryw, soffistigeiddrwydd mawr yn ei ddull a gallu technegol yn ei gyflawniad," meddai Amanda Farr ar ran y detholwyr.\n"Mae'r ffilm yn gyfareddol i edrych a gwrando arni - yn afaelgar ac yn gofiadwy ar unwaith. Eistedd yn fud a wnaethom ni pan welsom y gwaith am y tro cyntaf a dim ond cynyddu wnaeth ein hedmygedd wrth ail-edrych dro ar ôl tro. Mae'r gwaith yn harddwych, ysgytwol a syfrdanol."\n'Diolchgar i bobl Cymru'\nDisgrifiad o’r llun, Mae Theresa Nguyen yn arbenigo mewn gwaith metel\nTheresa Nguyen ddaeth i'r brig yn y gystadleuaeth crefft a dylunio.\n"Dengys gwaith Theresa feistrolaeth ar nid dim ond y gallu i weithio un darn hardd wedi ei wneud a'i fanylu'n gywrain o fetel," meddai Fennah Podschies, un o'r detholwyr, "ond y gallu i ailadrodd y ddawn gyda medr a manylder perffaith, sydd wedi bod yn nodwedd o waith gofaint arian gwych erioed."\n"Bydd fy nheulu a finnau wastad yn ddiolchgar i bobl Cymru am roi lloches i ni a chynnig cyfle i ni greu bywydau newydd yng Nghymru," meddai Ms Nguyen.\n"Mi ddangoswyd y fath gariad a chroeso i ni gan y Cymry. Dwi mor falch i mi gael fy ngeni yma - rhoddwyd fy enw Theresa i mi yn deyrnged i'r fydwraig a gynorthwyodd gyda fy ngenedigaeth."\nMae enillydd yr Ysgoloriaeth Artist Ifanc Becca Voelcker wrthi'n gwneud MPhil mewn Cyfryngau Sgrîn a Diwylliant yng Ngholeg y Brenin, Caergrawnt.\nYr ymgeisydd sy'n dangos y mwyaf o addewid artistig sy'n derbyn y wobr - bydd Becca'n derbyn gwobr ariannol fydd yn eu galluogi i ddilyn cwrs celf mewn ysgol neu goleg celf adnabyddus.\n"Mae ennill gwobr yn y Genedlaethol yn brofiad cyffrous dros ben. Dwi wastad yn mwynhau ymweld â'r Lle Celf, a dwi'n edrych ymlaen yn arw i gael fod yna eleni a chymryd rhan," meddai Ms Voelcker.\n"Mae'n ofnadwy o bwysig i mi oherwydd dwi'n cynnig rhywbeth yn ôl i Gymru wrth ei defnyddio fel ysbrydoliaeth a man cychwyn… neu ddychwelyd."\nDywedodd Becca ei bod yn bwriadu dilyn cwrs celf yn Tokyo.


Cartref Preswylwyr Budd-daliadau a Grantiau Gwybodaeth Cwsmeriaid\nGwerthuso ein gwasanaeth\nRhagoriaeth mewn Gwasanaeth Cwsmer (CSE)\nYm Mis Mai 2021 cadwodd Tîm Refeniw a Budd-daliadau Cyngor Conwy Safon Rhagoriaeth Gwasanaeth Cwsmer, fel cydnabyddiaeth o'r gwasanaeth o ansawdd uchel y mae'n cynnig i'w gwsmeriaid.\nY safon hon, sy'n disodli'r Marc Siarter, yw safon genedlaethol y llywodraeth ar gyfer rhagoriaeth mewn gwasanaeth cwsmer. Mae'n profi meysydd blaenoriaeth y cwsmeriaid, gan ganolbwyntio'n benodol ar ddarpariaeth, prydlondeb, gwybodaeth, proffesiynoldeb ac agwedd staff.\nArchwiliodd aseswr annibynnol ddogfennau, tystiolaeth ysgrifenedig, ac ymwelodd ag ardaloedd Gwasanaeth Asesu Refeniw a Budd-daliadau a siaradodd â staff a Chynghorwyr.\nFe ragorodd y Gwasanaeth ar ei ganlyniadau blaenorol, ac mae wedi llwyddo i ennill y dyfarniad am y trydydd tro.\nSiarter Gwasanaeth Cwsmer (PDF)\nCyngor or Bopeth: Cyngor ar ddyledion yn Iaith Arwyddion Prydain\nBudd-daliadau a Grantiau A- Y o Fudd-daliadauBudd-dal TaiBudd-daliadau AddysgCredyd CynhwysolCyfrifiannell Budd-daliadauDiwygiadau llesGostyngiadau Treth y CyngorGwasanaethau Cwsmer Refeniw a Budd-daliadau Gwybodaeth Cwsmeriaid Hawliau Lles (Cyngor ar Fudd-daliadau)Mewngofnodwch neu cofrestrwch eich cyfrifSefydliadau eraill sy'n gallu eich helpu chi gyda'ch Budd-daliadauTaliadau Tai DewisolHelp tuag at talu am ofalCysylltu â ni - Budd-daliadauCynllun Cymorth Tanwydd y GaeafTwyll Budd-daliadauGrant Cefnogi Gofalwyr Di-dâl


Y lleuad fwyaf llachar a llawn ers 70 mlynedd – Golwg360\n14 Tachwedd 2016 am 11:19 Diweddarwyd am 11:19\nLleuad llawn (Llun: Wikipedia)\nFe fydd edrych ar y lleuad yn brofiad go wahanol i drigolion Cymru heno wrth iddo ymddangos yn fwy llachar a llawn nag arfer.\nY rheswm am hyn, yn ôl asiantaeth ofod Nasa, yw y bydd y lleuad yn agosach at y ddaear nag a fu yn y 69 mlynedd ddiwethaf – 221,525 milltir i ffwrdd.\nMae arbenigwyr yn disgwyl i’r lleuad ymddangos 14% yn fwy a 30% yn fwy llachar – a hynny i’w weld orau ar ôl i’r haul ddechrau machlud am tua 5yh nos Lun.\nOnd mae rhagolygon am law a niwl yng ngorllewin Cymru, felly fe all fod yn anodd gweld y “supermoon” o’r rhannau hynny.\nY lleuad llachar nesaf\nNid oes cyfres o olygfeydd tebyg o’r lleuad wedi bod ers 1948 ac mae darogan na fydd yn dod mor agos at y ddaear eto tan 2034.\nOnd fe fydd cyfle i weld lleuad lachar arall ar 14 Rhagfyr, er na fydd mor fawr a llachar a’r un heno.


Golau gwyrdd ar gyfer ynni gwyrdd - Bwrdd lechyd Prifysgol Bae Abertawe\n› Golau gwyrdd ar gyfer ynni gwyrdd\nMae'r bwrdd iechyd wedi rhoi'r golau gwyrdd i gynllun gwerth miliynau o bunnoedd dorri gwariant ar gyfleustodau a gwneud ei safleoedd yn fwy ecogyfeillgar.\nMae'n gwario tua £ 6.9 miliwn y flwyddyn ar drin trydan, dŵr, nwy a charthffosiaeth. Disgwylir i hyn godi flwyddyn ar ôl blwyddyn ar gyfradd uwch na chwyddiant.\nNawr mae Bwrdd Iechyd Prifysgol Bae Abertawe wedi sicrhau cyllid i gynnal cyfres o fentrau yn ei brif ysbytai a lleoliadau eraill, gan ddechrau'r mis hwn.\nCaiff ei gynnal trwy Re:fit Cymru, menter a gefnogir gan Lywodraeth Cymru sy'n darparu grantiau ad-daladwy di-log i sefydliadau sector cyhoeddus ar gyfer prosiectau lleihau carbon.\nMae'r gwaith a gynlluniwyd yn cynnwys:\nOptimeiddio'r system rheoli adeiladau;\nAwyru a gwyntyllu;\nInswleiddio pibellau; ac\nAmnewid trap stêm.\nYn rhan o raglen ehangach Gwasanaethau Ynni Llywodraeth Cymru, mae Re:fit yn cysylltu cyrff cyhoeddus â chwmnïau arbenigol sydd â hanes o ddarparu mesurau lleihau ynni a chynhyrchu.\nMae Bae Abertawe wedi sicrhau cyllid o £7.7 miliwn ar gyfer cam cyntaf y prosiect, i'w ad-dalu dros saith i wyth mlynedd.\nBydd y mentrau yn sicrhau arbedion cost o tua £850,000 y flwyddyn, a gostyngiad blynyddol o CO2 o tua 2,500 o dunelli.\nY bwrdd iechyd oedd y cyntaf yng Nghymru i ddatblygu rhaglen waith ac, ar ôl proses ddethol helaeth, dyfarnodd y contract i Vital Energi.\nDywedodd Cyfarwyddwr Gweithrediadau Cynorthwyol y bwrdd iechyd, Des Keighan: “Byddwn yn cynnal ystod o fesurau cadw ynni ar draws cyfanswm o naw safle, gan ddechrau gydag Ysbyty Treforys y mis hwn.\n“Caiff unrhyw aflonyddwch ei gadw i'r lleiafswm. Bydd tîm y prosiect yn gweithio gyda phob adran i nodi'r dull cyflwyno gorau, gan gynnwys gweithio y tu allan i oriau lle bo hynny'n bosibl. "\nBydd mesurau cadw ynni yn cael eu cyflwyno yn Nhreforys (yn y llun ); Singleton; Gorseinon; Tonna; Ysbryd y Coed; Coed Cefn; Uned Llwyneryr; Gorymdaith Phillips / Westfa; a Chanolfan Iechyd a Gofal Cymdeithasol Cimla (Ysbyty Cimla gynt).\nDywedodd Tracy Myhill, Prif Weithredwr Bae Abertawe: “Mae'n wych gweld ein timau'n arwain y ffordd ar faterion mor bwysig.\n“Yn ogystal â chadw ein hysbytai'n rhedeg 24/7, 365 er mwyn i’n clinigwyr ddarparu gwasanaethau i gleifion, dyma enghraifft arall o’r ffordd y mae ein timau ystadau yn gwneud cyfraniad enfawr i’n cleifion a’n cymunedau.


Cadw mewn cysylltiad ar ôl y diwrnod mawr - St Padarn's Institute\nHafan Hyfforddiant i'r Weinidogaeth Datblygu'r Weinidogaeth Gweinidogaeth Digwyddiadau Bywyd Priodas Cadw mewn cysylltiad ar ôl y diwrnod mawr\nCadw mewn cysylltiad ar ôl y diwrnod mawr\nMae priodasau yn gyfle anhygoel i rannu amser arbennig ym mywyd pâr. Gall fod yn adeg allweddol yn eu taith ffydd yn ogystal â’u taith mewn bywyd. Felly mae’n bwysig iawn cadw mewn cysylltiad wedyn.\nMae ymchwil wedi dod i’r casgliad bod cyplau a oedd yn hapus gyda diwrnod eu priodas yn hapus i glywed gan yr eglwys wedyn, ac yn siomedig yn aml os nad ydyn nhw’n clywed yr un gair.\nBydd cadw mewn cysylltiad yn helpu i gadw ‘teimlad cynnes’ diwrnod eu priodas yn fyw, fel na fydd y cyfleoedd ar gyfer gwahoddiad neu sgwrs bellach yn cael eu hanwybyddu. Gall eglwys y briodas ac eglwys y gostegion (os ydyn nhw’n wahanol) gadw mewn cysylltiad. Dyma ddwy ffordd syml o wneud hyn.\nAnfonwch gerdyn llongyfarch yn fuan ar ôl diwrnod y briodas, efallai i fod yno pan fyddan nhw’n dychwelyd o’u mis mêl. Mae’n bwysig bod y ficer yn llofnodi’r cerdyn, i ddangos ei fod yn hapus dros y pâr ac am gadw mewn cysylltiad.\nPen-blwydd priodas hapus\nCardiau pen-blwydd priodas (gweler y llun) yw’r cerdyn cyfarch mwyaf annisgwyl yn yr adnoddau Priodasol ac am y rheswm hwn efallai mai’r cerdyn hwn gaiff yr effaith fwyaf.\nGan fod y rhan fwyaf o briodasau yn digwydd ar ddydd Sadwrn, mae’r pen-blwydd priodas cyntaf yn debygol o fod ar ddydd Sul – cyfle i wahodd y pâr yn ôl i’r eglwys lle y priodon nhw a chlywed gweddïau pen-blwydd priodas iddyn nhw.\nOs ydych chi’n gweld y pâr yn yr eglwys, gwnewch bwynt o siarad â nhw. Gallwch eu gwahodd i aros am baned wedyn os yw’r eglwys yn cynnig hynny.\nOs oes yna ddigwyddiadau ar y gweill yn yr eglwys, neu wasanaeth arbennig, gofynnwch a hoffen nhw ddod eto.\nGall anfon yr holl gardiau cyfarch priodas at y cyplau cywir ar yr adeg gywir fod yn dasg a hanner, yn enwedig i eglwysi sy’n cynnal llawer o briodasau bob blwyddyn. Beth am ofyn i aelod o’r eglwys fod yn gyfrifol am y weinidogaeth bwysig ac arbennig hon? Mae’n debygol iawn y byddai rhywun yn croesawu hyn ac yn ei weld fel gwaith ymarferol iawn sy’n rhoi llawer o foddhad.